Blaze7451/Wiki-th-20250601 huggingface dataset:
เหรียญลูกเสือสรรเสริญ

เหรียญลูกเสือสรรเสริญ เป็นเหรียญสำหรับพระราชทานเป็นบำเหน็จความชอบในราชการ สำหรับพระราชทานแก่ลูกเสือ ผู้บังคับบัญชาลูกเสือ ผู้ตรวจการลูกเสือ กรรมการลูกเสือและเจ้าหน้าที่ลูกเสือ

**ประวัติของเหรียญลูกเสือสรรเสริญ**
ต้นแบบของเหรียญลูกเสือสรรเสริญ มาจาก "เหรียญที่ระลึกลูกเสือ" ซึ่งพระราชทานให้ลูกเสือที่ออกจากประจำการไปเป็นเสือป่า ต่อมาได้พัฒนาเป็นต้นเค้าของเหรียญลูกเสือสรรเสริญซึ่งมีสามชั้นคือทอง นาค เงิน ก่อนที่มาสู่เหรียญลูกเสือสรรเสริญในปัจจุบัน ลูกเสือที่ได้รับพระราชทานเหรียญลูกเสือสรรเสริญครั้งแรก เป็นเหรียญลูกเสือสรรเสริญชั้นที่ 2 (เหรียญเงิน) ได้แก่ลูกเสือตรีเล็กซัน วิเศษรัตน์ เลขประจำตัว 887 สังกัดกองลูกเสือเสนาจังหวัดหนองคายที่ 1 (หนองคายวิทยาคาร) ซึ่งได้ช่วยเหลือเด็กหญิงอรรตพนธ์ สงกะศิริ ให้พ้นอันตรายจากการจมน้ำตายที่ท่าวัดหายโศก อำเภอเมืองหนองคาย จังหวัดหนองคาย ประกาศ ณ วันที่ 22 ตุลาคม พ.ศ. 2483

**ลักษณะของเหรียญและชนิดของเหรียญ**

**ลักษณะของเหรียญ**
ตามพระราชบัญญัติลูกเสือ พ.ศ. 2551 มาตรา 56  ได้กำหนดลักษณะของเหรียญลูกเสือสรรเสริญ ไว้ว่า 
"มาตรา 56 เหรียญลูกเสือสรรเสริญเป็นเหรียญเงินมีลักษณะกลมรี ขนาดกว้าง 2.5 เซนติเมตร ยาว 3.2 เซนติเมตร ด้านหน้าตรงกลางมีตราหน้าเสือประกอบวชิระ ริมขอบส่วนบนมีอักษรว่า “ลูกเสือ” และส่วนล่างมีอักษรว่า “เสียชีพอย่าเสียสัตย์” ตราหน้าเสือประกอบวชิระและตัวอักษรให้ทำเป็นลายดุน ด้านหลังเป็นพื้นเกลี้ยงจารึกนาม เลขหมายประจำตัวของผู้ซึ่งได้รับพระราชทานนามหน่วยลูกเสือที่สังกัด และวันที่พระราชทาน ที่ขอบส่วนบนของเหรียญมีห่วงห้อยแพรแถบ ขนาดกว้าง 2.4 เซนติเมตร มีริ้วสีดำกว้าง 1.2 เซนติเมตร อยู่กลาง ริมทั้งสองข้างมีริ้วสีเหลือง กว้าง 6 มิลลิเมตร ประดับที่อกเสื้อเหนือปกกระเป๋าเบื้องซ้าย"

**ชนิดของเหรียญ**
ตามพระราชบัญญัติลูกเสือ พ.ศ. 2551 มาตรา 56 และ 57 ได้แบ่งชนิดของเหรียญลูกเสือสรรเสริญ เป็น 3 ชั้น คือ

**ชั้นที่ 1**
มีเฟลอร์เดอลีส์ ทำด้วยโลหะเงินประดับที่แพรแถบ 2 ดอกตามแนวนอน จะพระราชทานแก่ผู้มีความดี ความชอบซึ่งได้ทำการรักษาความปลอดภัยหรือสันติสุขเพื่อชาติ ศาสนา พระมหากษัตริย์หรือได้ช่วยชีวิตผู้ตกอยู่ในอันตราย ทั้งนี้ โดยตนเองได้ฝ่าอันตรายจนถึงขนาดที่สมควรได้รับพระราชทานเหรียญนี้ หรือตนเองได้ประสบอันตรายถึงทุพพลภาพหรือถึงเสียชีวิต

**ชั้นที่ 2**
มีเฟลอร์เดอลีส์ ทำด้วยโลหะเงินประดับที่แพรแถบตรงกึ่งกลาง 1 ดอก จะพระราชทานแก่ผู้มีความดีความชอบซึ่งได้ช่วยชีวิตผู้ตกอยู่ในอันตรายโดยตนเองได้ประสบอันตรายหรือฝ่าอันตราย หรือแก่ผู้ซึ่งได้ทำความดีความชอบในข้อต่อไปนี้ ทุกข้อรวมกันไม่น้อยกว่าหนึ่งร้อยครั้ง และในแต่ละข้อไม่น้อยกว่าสิบครั้ง คือ- ช่วยเหลือผู้ได้รับทุกข์ยากลำบากที่ควรช่วย- ช่วยเหลือหรือป้องกันผู้อื่นหรือทรัพย์สินของผู้อื่นให้พ้นอันตราย- ช่วยสัตว์ให้พ้นจากการทรมานหรือพ้นทุกขเวทนา- ทำการปฐมพยาบาล- ช่วยเหลือราชการ- ช่วยเหลือกิจการอันเป็นสาธารณกุศล- ช่วยเหลือผู้ปกครอง- ช่วยเหลือกิจการต่าง ๆ ของโรงเรียน หรือสถานที่ทำงานซึ่งไม่ใช่หน้าที่ตามปกติ

**ชั้นที่ 3**
ไม่มีเฟลอร์เดอลีส์ประดับที่แพรแถบ จะพระราชทานแก่ผู้มีความดีความชอบซึ่งได้ช่วยชีวิตผู้ตกอยู่ในอันตรายแม้เพียงครั้งเดียว หรือแก่ผู้ซึ่งได้ทำความดีความชอบตามเกณฑ์สำหรับเหรียญลูกเสือสรรเสริญชั้นที่ 2 ทุกข้อรวมกันไม่น้อยกว่าห้าสิบครั้งและในแต่ละข้อไม่น้อยกว่าห้าครั้ง

**รายนามผู้ได้รับเหรียญลูกเสือสรรเสริญ**

**เหรียญลูกเสือสรรเสริญ ชั้นที่ 1**

**เหรียญลูกเสือสรรเสริญ ชั้นที่ 2**

**เหรียญลูกเสือสรรเสริญ ชั้นที่ 3**

**อ้างอิง**
ลูกเสือสดุดี
หมวดหมู่:ลูกเสือไทย
พระราชพิธีพัชราภิเษกในสมเด็จพระราชินีนาถเอลิซาเบธที่ 2

พระราชพิธีพัชราภิเษกในสมเด็จพระราชินีนาถเอลิซาเบธที่ 2 (Diamond Jubilee of Queen Elizabeth II) เป็นการเฉลิมฉลองระหว่างประเทศตลอด พ.ศ. 2555 เนื่องในวโรกาสสมเด็จพระราชินีนาถเอลิซาเบธที่ 2 แห่งสหราชอาณาจักรสืบราชบัลลังก์อังกฤษครบ 60 ปี หลังพระราชชนก คือ สมเด็จพระเจ้าจอร์จที่ 6 สวรรคต เมื่อวันที่ 6 กุมภาพันธ์ พ.ศ. 2495 สมเด็จพระราชินีนาถวิกตอเรียทรงเป็นเพียงพระมหากษัตริย์อีกพระองค์หนึ่งในประวัติศาสตร์สหราชอาณาจักร แคนาดา ออสเตรเลีย และบรรดาเครือจักรภพบางส่วนที่ได้มีพระราชพิธีพัชราภิเษกเช่นกัน ตามประเพณีพระราชพิธีภิเษก (jubilee) ต่าง ๆ ในอดีต มีการมอบเหรียญพัชราภิเษกในหลายประเทศ ตลอดจนจะมีวันหยุดและจัดงานต่าง ๆ ขึ้นทั่วเครือจักรภพ แผนจัดงานมีการอภิปรายกันที่การประชุมประมุขรัฐบาลเครือจักรภพ พ.ศ. 2554
การฉลองพระราชพิธีพัชราภิเษกมีขึ้นระหว่างวันที่ 2 - 5 มิถุนายน พ.ศ. 2555 ขณะที่สมเด็จพระราชินีนาถมีพระชนมพรรษาครบ 86 พรรษา ในการนี้รัฐบาลในสมเด็จพระราชินีนาถประกาศให้มีการเฉลิมฉลองอย่างยิ่งใหญ่และกำหนดวันหยุดธนาคารเพิ่มเติม อีกทั้งจะมีการล่องเรือจำนวนมากกว่า 1,000 ลำ ไปตามแม่น้ำเทมส์ และมีการประดับไฟเฉลิมฉลองทั่วทั้งประเทศด้วย นอกจากนี้สมาชิกพระราชวงศ์อังกฤษได้เสด็จเยือนประเทศต่าง ๆ ในเครือจักรภพทั่วโลกในปี พ.ศ. 2555 ดังรายละเอียดต่อไปนี้ - เจ้าชายแห่งเวลส์และดัชเชสแห่งคอร์นวอลล์ เสด็จเยือนออสเตรเลีย นิวซีแลนด์ และปาปัวนิวกินี รวมทั้งหมู่เกาะแชนแนลส์และเกาะแมน- ดยุกและดัชเชสแห่งเคมบริดจ์ เสด็จเยือนภูมิภาคเอเชีย-แปซิฟิก (มาเลเซีย สิงคโปร์ หมู่เกาะโซโลมอน และตูวาลู) ซึ่งจะเป็นการเสด็จเยือนต่างประเทศที่ได้รับความสนใจและน่าจับตามองมากที่สุด- เจ้าชายแฮร์รี เสด็จเยือนเบลิซ จาเมกา และหมู่เกาะบาฮามาส- ดยุกแห่งยอร์ก เสด็จเยือนอินเดีย- เอิร์ลและเคาน์เตสแห่งเวสเซ็กส์ เสด็จเยือนหมู่เกาะแคริบเบียน (แอนติกัวและบาร์บูดา บาร์เบโดส เกรนาดา มอนเซอร์รัต เซ็นต์คิตส์และเนวิส เซ็นต์ลูเซีย เซ็นต์วินเซนต์และเกรนาดีนส์ ตรินิแดดและโตเบโก) และยิบรอลตาร์- พระวรราชกุมารี เสด็จเยือนโมซัมบิคและแซมเบีย- ดยุกแห่งกลอสเตอร์ เสด็จเยือนหมู่เกาะบริติชเวอร์จินและมอลตา- ดยุกแห่งเคนต์ เสด็จเยือนหมู่เกาะฟอล์คแลนด์และยูกันดา
ส่วนสมเด็จพระราชินีนาถและดยุกแห่งเอดินบะระแม้ว่าจะประทับในสหราชอาณาจักร แต่ก็ได้เสด็จพระราชดำเนินไปทั่วประเทศ เช่น สกอตแลนด์ เวลส์ และไอร์แลนด์เหนือ

**อ้างอิง**

**แหล่งข้อมูลอื่น**
  Official website date=2012-02-07 -  Official British monarchy page
หมวดหมู่:สมเด็จพระราชินีนาถเอลิซาเบธที่ 2 แห่งสหราชอาณาจักร
หมวดหมู่:พระราชพิธีฉลองสิริราชสมบัติ​
หมวดหมู่:พัชราภิเษก
ปฏิกิริยา SN1

ปฏิกิริยา SN1 เป็นปฏิกิริยาการแทนที่ในเคมีอินทรีย์ที่เกิดกับสารพวกอัลคิลเฮไลด์ (R-X) โดยที่ SN นั้นหมายถึง nucleophilic substitution หรือ การแทนที่ด้วยสารที่ชอบนิวเคลียส (สารที่มีประจุลบ) ส่วนเลข 1 หมายถึงอันดับของการเกิดปฏิกิริยา ซึ่งอัตราเร็วในการเกิดปฏิกิริยาจะขึ้นอยู่กับความเข้นข้นของสารตั้งต้น (อัลคิลเฮไลด์) เพียงอย่างเดียวเท่านั้น สำหรับการเกิดปฏิกิริยาจะแบ่งเป็น 2 ขั้นตอน ดังนี้
# สารแตกตัวเป็นคาร์โบแคตไอออน (C+) ซึ่งอัตราในการเกิดปฏิกิริยาจะเกิดขึ้นอย่างช้า ๆ ขั้นตอนที่ 1 นี้ จึงเป็นขั้นตอนในการกำหนดอัตราการเกิดปฏิกิริยา
# สารที่เป็น nucleophile เข้ามาทำปฏิกิริยากับ carbocation ซึ่งในขั้นตอนนี้จะเกิดขึ้นอย่างรวดเร็ว

**ตัวอย่าง**
# (CH3) 3CBr → (CH3) 3C+     +     Br- (เกิดขึ้นอย่างช้าๆ)
# (CH3) 3C+ + OH- → (CH3) 3COH (เกิดขึ้นอย่างรวดเร็ว และสารที่เป็น nucleophile คือ OH-)
อัตราการเกิดปฏิกิริยา (rate) = k(CH3) 3CBr
สำหรับความสเถียรของ carbocation เรียงลำดับได้ดังนี้
(R) 3-C+ > (R) 2-C+-H > R-C+-H2 > (H) 3-C+
หมวดหมู่:ปฏิกิริยาเคมี
โฮมก

โฮมก (許穆,10 มกราคม 1596 - 2 มิถุนายน 1682) เป็นนักคัดลายมือ จิตรกร ปราชญ์ กวี และขุนนางชาวเกาหลีในสมัยราชวงศ์โชซ็อน ซึ่งมาจากตระกูลฮอแห่งยังช็อน เขาเป็นที่รู้จักมากที่สุดจากนามปากกา มีซู
เขาเป็นที่รู้จักในฐานะนักคัดลายมือภาษาจีนที่ดีที่สุดในยุคนั้นเนื่องจากสไตล์การประดิษฐ์ตัวอักษรที่เป็นเอกลักษณ์ของเขา เขากลายเป็นผู้ว่าการเมื่ออายุ 81 ปี และเป็นคนแรกที่ในประวัติศาสตร์เกาหลีที่มีตำแหน่งสูงเช่นนี้โดยไม่ต้องสอบ ควากอ หรือสอบขุนนาง

**ชีวิต**

**ชีวิตช่วงต้น**
โฮมกเกิดที่ ชางซ็อนบัง ใน ฮันซอง พ่อของเขา ฮอเคียว เป็นขุนนางชั้นผู้น้อย ขณะที่ ฮอจา ปู่ทวดของเขาเคยดำรงตำแหน่ง รองอัครมหาเสนาบดีของโชซ็อน

**อ้างอิง**
หมวดหมู่:บุคคลที่เกิดในปี พ.ศ. 2138
หมวดหมู่:ขุนนางเกาหลี
หมวดหมู่:บุคคลในยุคราชวงศ์โชซ็อน
เหตุการณ์สังหารหมู่ปราชญ์ปีคิมโย

เหตุการณ์สังหารหมู่ปราชญ์ปีคีมโย (기묘사화) เป็นเหตุการณ์สำคัญที่เกิดขึ้นในปี ค.ศ. 1519 ตรงกับปีที่ 14 ในรัชกาล พระเจ้าชุงจง พระราชาองค์ที่ 11 แห่ง ราชวงศ์โชซ็อน
เนื่องจากในขณะนั้น โช กวัง-โจ เป็นขุนนางหนุ่มที่กำลังเรืองอำนาจเมื่อเขากราบทูลเรื่องใดพระเจ้าชุงจงก็เห็นชอบด้วยแต่เนื่องจากเขาเป็นคนพูดตรงและโผงผางทำให้เหล่าขุนนางเก่าอย่าง ฮงคยองจู, นัมคุน และซิมจอง ไม่พอใจจึงพยายามหาทางกำจัดเขาและขุนนางคนสนิทให้ออกจากราชสำนักในขณะเดียวกันก็มีบุคคลที่สนับสนุน โช กวัง-โจ คือ คิม อันโล, ยุนอิม และ พระมเหสีมุนจ็อง
พวกขุนนางเก่าจึงกราบทูลให้ พระสนมฮีบิน ตระกูลฮง และพระสนมคย็องบิน ร่วมมือด้วยโดยให้คนนำใบไม้ที่สลักคำว่า โชชูเป็นใหญ่ ชุบน้ำผึ้งไปติดในพระราชอุทยานและให้พวกหนอนเล็มจนเหลือแต่คำ ๆ นั้นเมื่อพระเจ้าชุงจงทอดพระเนตรเห็นก็ทรงพระพิโรธขุนนางเก่าจึงกราบทูลยุยงให้ประหารชีวิต โช กวัง-โจ แต่เนื่องจากเป็นขุนนางที่ทำความดีความชอบจึงโปรดให้เนรเทศไปเท่านั้นส่วนคนสนิทถูกกวาดล้างจนหมดสิ้นแต่ในเวลาต่อมาพวกขุนนางเก่าเกรงว่า โช กวัง-โจ จะกลับมาจึงกราบทูลให้ประหารชีวิต
ท้ายที่สุด โช กวัง-โจ ก็ดื่มยาพิษพระราชทานจนเสียชีวิต

**อ้างอิง**
หมวดหมู่:ราชวงศ์โชซ็อน
หมวดหมู่:ประวัติศาสตร์เกาหลี
เหตุการณ์สังหารหมู่ปราชญ์ปีอึลซา

เหตุการณ์สังหารหมู่ปราชญ์ปีอึลซา (을사사화) เป็นเหตุการณ์สำคัญที่เกิดขึ้นในปี ค.ศ. 1545 ตรงกับปีแรกในรัชกาล พระเจ้ามย็องจง พระราชาองค์ที่ 13 แห่ง ราชวงศ์โชซ็อน
สืบเนื่องจากการสวรรคตของ พระเจ้าอินจง พระราชาองค์ก่อนที่ ฝ่ายยุนใหญ่ ให้การสนับสนุนทำให้ฝ่ายยุนใหญ่ถูก ฝ่ายยุนเล็ก ที่สนับสนุนพระเจ้ามย็องจง พระราชาองค์ปัจจุบันกวาดล้างส่วน ยุนอิม ผู้นำฝ่ายยุนใหญ่ถูกเนรเทศและถูกประทานยาพิษในภายหลังทำให้ฝ่ายยุนใหญ่หมดอำนาจไปจากราชสำนักไปในที่สุด
หมวดหมู่:ราชวงศ์โชซ็อน
หมวดหมู่:ประวัติศาสตร์เกาหลี
ชิโองามะ

ชิโองามะ (Shiogama-shi) เป็นนครในจังหวัดมิยางิ ประเทศญี่ปุ่น ห่างจากนครเซ็นได 15 กิโลเมตร มีขนาดพื้นที่ทั้งสิ้น 17.37 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 50,898 คน
อุตสาหกรรมอาหารทะเลเป็นอาชีพสำคัญของชิโองามะ ท่าเรือชิโองามะเป็นท่าเรือปลาทูน่าที่สำคัญของญี่ปุ่น นอกจากนี้ยังมีร้านอาหารทะเล โดยเฉพาะร้านซูชิที่มีจำนวนร้านต่อพื้นที่หนึ่งตารางกิโลเมตรมากที่สุดในญี่ปุ่น
ชิโองามะได้รับผลกระทบจากเหตุการแผ่นดินไหวและคลื่นสึนามิในโทโฮกุ ค.ศ. 2011

**อ้างอิง**

**แหล่งข้อมูลอื่น**
  ja-  สมาคมอุตสาหกรรมและการท่องเที่ยวชิโองามะ date=2011-07-22 
ชิโองามะ
ชิโรอิชิ (จังหวัดมิยางิ)

ชิโรอิชิ (Shiroishi-shi) เป็นนครในจังหวัดมิยางิ ประเทศญี่ปุ่น ยกฐานะเป็นเทศบาลนครเมื่อวันที่ 1 เมษายน ค.ศ. 1954 มีขนาดพื้นที่ทั้งสิ้น 286.48 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 31,305 คน

**อ้างอิง**

**แหล่งข้อมูลอื่น**
  ja
ชิโรอิชิ
วีระวุฒิ กาเหย็ม

วีระวุฒิ กาเหย็ม (ชื่อเล่น: ดล; เกิดวันที่ 23 มีนาคม พ.ศ. 2536) เป็นนักฟุตบอลชาวไทย เล่นในตำแหน่งแบ็กซ้าย ปัจจุบันได้ลงเล่นให้กับ พัทยา ยูไนเต็ด ในไทยลีก 2 และเคยลงเล่นให้กับทีมชาติไทย ซึ่งเขาเป็นผู้ได้รับรางวัลดาวรุ่งยอดเยี่ยม จากรายการแข่งขันโตโยต้า ลีกคัพ 2554 

**สโมสร**
วีระวุฒิ เป็นส่วนหนึ่งของผู้เล่นรุ่นแรกจากเจเอ็มจี อะคาเดมี่ ของเมืองทอง ยูไนเต็ด เขาเล่นในตำแหน่งแบ็คซ้าย การแข่งขันนัดแรกในระดับอาชีพของเขาคือการแข่งขันโตโยต้า ลีกคัพ 2553 กับเมืองทอง ยูไนเต็ด โดยเป็นนัดที่พบกับสมุทรปราการ โดยเขาได้เล่นเต็มช่วงเวลา 90 นาที

**ทีมชาติ**
วีระวุฒิ ได้รับการเรียกตัวในการเล่นให้กับทีมชาติไทยรุ่นอายุไม่เกิน 23 ปี ในรอบคัดเลือกเข้าสู่โอลิมปิกฤดูร้อน 2012

**เกียรติประวัติ**
พีที ประจวบ- ไทยลีกคัพ: 2562

**อ้างอิง**

**แหล่งข้อมูลอื่น**
  เปิดใจ "เจ้าดล" วีระวุฒิ กาเหย็ม แบ๊กซ้ายดาวรุ่ง "กิเลนผยอง"-  "ดล" วีระวุฒิ กาเหย็ม ที่ เฟซบุ๊ก-  นักฟุตบอล - วีระวุฒิ กาเหย็ม date=2016-04-12 
หมวดหมู่:นักฟุตบอลชายชาวไทย
หมวดหมู่:นักฟุตบอลจากจังหวัดสงขลา
หมวดหมู่:มุสลิมชาวไทย
หมวดหมู่:นักฟุตบอลทีมชาติไทย
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:ผู้เล่นสโมสรฟุตบอลพีทีที ระยอง
หมวดหมู่:ผู้เล่นสโมสรฟุตบอลโปลิศ เทโร
หมวดหมู่:ผู้เล่นสโมสรฟุตบอลอุดรธานี
หมวดหมู่:ผู้เล่นสโมสรฟุตบอลประจวบ
หมวดหมู่:ผู้เล่นสโมสรฟุตบอลสุพรรณบุรี
หมวดหมู่:ผู้เล่นสโมสรฟุตบอลนครศรีฯ ยูไนเต็ด
หมวดหมู่:ผู้เล่นสโมสรฟุตบอลกระบี่
หมวดหมู่:กองหลังฟุตบอล
หมวดหมู่:ผู้เล่นในไทยลีก
กวรัตติ

ชายหาดในเมืองกวรัตติ
กวรัตติ (കവരത്തി; Kavaratti) เป็นเมืองหลวงของดินแดนสหภาพลักษทวีป ประเทศอินเดีย ตั้งอยู่บนเกาะกวรัตติในหมู่เกาะแลกคาดิฟในทะเลอาหรับ อยู่ห่างจากชายฝั่งรัฐเกรละ 360 กม. ที่จุดพิกัด  จากการสำรวจประชากรในปี ค.ศ. 2001 เมืองมีประชากร 10,113 คน

**อ้างอิง**
หมวดหมู่:เมืองในประเทศอินเดีย
หมวดหมู่:ลักษทวีป
หมวดหมู่:เมืองหลวงของรัฐและดินแดนสหภาพในประเทศอินเดีย
กลุฌ-นาปอกา

กลุฌ-นาปอกา (Cluj-Napoca, Cluj-napoca.ogg), กลุฌ (Cluj), โกโลฌวาร์ (Kolozsvár, Kolozsvár.ogg) หรือ เคลาเซินบวร์ค (Klausenburg) เป็นนครใหญ่สุดอันดับสองของประเทศโรมาเนีย และศูนย์กลางการปกครองของเทศมณฑลกลุฌ กลุฌตั้งอยู่ในหุบเขาที่ราบลุ่มแม่น้ำซอเมชุลมิก และถือว่าเป็นเมืองหลวงอย่างไม่เป็นทางการของแคว้นในประวัติศาสตร์ทรานซิลเวเนีย กลุฌยังเป็นราชธานีของแคว้นขุนนางทรานซิลเวเนียเป็นเวลานับทศวรรษก่อนข้อตกลงปี 1867
ณ ปี 2021 ในเขตนครกลุฌมีประชากร 286,598 คน ถือเป็นนครที่มีประชากรมากที่สุดเป็นอันดับสองรองจากบูคาเรสต์ ส่วนเขตมหานครกลุฌ-นาปอกามีประชากร 411,379 คน ส่วนประชากรรอบนคร (zona periurbană) มีมากเกิน 420,000 คน รัฐบาลใหม่ของมหานครกลุฌ-นาปอกาเริ่มต้นทำงานในเดือนธันวาคม 2008 ข้อมูลจากการประมาณในปี 2007 ระบุว่ามีผู้อยู่อาศัยโดยสังเกตได้ (visible population) ที่เป็นนักศึกษาและผู้ที่ไม่ได้อาศัยถาวรอยู่เฉลี่ย 20,000 คนต่อปีในระหว่างปี 2004–2007 ศูนย์กลางทางประวัติศาสตร์ของนครอยู่ที่โบสถ์นักบุญมีคาเอลในจัตุรัสอูนีรีย์ โบสถ์หลังนี้สร้างขึ้นในศตวรรษที่ 14 และอุทิศแด่นักบุญมีคาเอล อัครทูตสวรรค์ นักบุญองค์อุปถัมภ์ของกลุฌ
กลุฌเริ่มเข้าสู่ทศวรรษแห่งการเสื่อมถอยในทศวรรษ 1990 ชื่อเสียงในระดับนานาชาติได้รับผลกระทบจากนโยบายของกียอร์กีเย ฟูนาร์ นายกเทศมนตรีในเวลานั้น ในปัจจุบัน กลุฌเป็นศูนย์กลางที่สำคัญด้านการศึกษา วัฒนธรรม อุตสาหกรรม และธุรกิจของโรมาเนีย มหาวิทยาลัยบาเบช-โบยอยี มหาวิทยาลัยที่ใหญ่ที่สุดของประเทศ ตั้งอยู่ที่กลุฌที่ซึ่งมีสวนพฤกษศาสตร์ของตนเอง กลุฌยังเป็นที่ตั้งของธนาคารพาณิชย์ที่ใหญ่ที่สุดที่โรมาเนียเป็นเจ้าของเช่นกัน ในปี 2015 กลุฌได้เป็นเมืองหลวงเยาวชนยุโรป และนครกีฬายุโรปในปี 2018

**อ้างอิง**
หมวดหมู่:เมืองในประเทศโรมาเนีย
เฮ็ลโกลันท์

เฮ็ลโกลันท์ (Helgoland) หรือ เฮลิโกแลนด์ (Heligoland) เป็นกลุ่มเกาะเล็ก ๆ ในทะเลเหนือของเยอรมนี ตั้งอยู่บริเวณมุมด้านทิศตะวันออกเฉียงใต้ของทะเลเหนือ เดิมเป็นของเดนมาร์กและอังกฤษ มีประชากร 1,127 คน

**อ้างอิง**

หมวดหมู่:เกาะในประเทศเยอรมนี
หมวดหมู่:กลุ่มเกาะในประเทศเยอรมนี
หมวดหมู่:เกาะในทะเลเหนือ
หมวดหมู่:หมู่เกาะฟรีเชียน
หมวดหมู่:อดีตอาณานิคมและรัฐในอารักขาของอังกฤษในทวีปยุโรป‎
หมู่เกาะฟรีเชียน

หมู่เกาะฟรีเชียน (Frisian Islands) หรือ หมู่เกาะวัดเดน (Wadden Islands) เป็นหมู่เกาะในตะวันตกเฉียงเหนือของทวีปยุโรป ในทะเลเหนือ ครอบคลุมตั้งแต่ทิศเหนือ-ตะวันตกของเนเธอร์แลนด์ ผ่านเยอรมนี ไปถึงทางตะวันตกของเดนมาร์ก
หมู่เกาะฟรีเชียนเหนือซึ่งอยู่ทางทิศตะวันตกเฉียงใต้ของชายฝั่งรัฐชเลสวิช-ฮ็อลชไตน์ของเยอรมนีและทางตะวันตกเฉียงใต้ของชายฝั่งเดนมาร์ก มีเกาะสำคัญ คือ ซึลท์ เฟอร์ นอร์ดชตรันด์ เพลล์วอร์ม อัมรุม และเฮ็ลโกลันท์ซึ่งเป็นของเยอรมนี เกาะเรอเมอ ฟาเนอ และมานเดอซึ่งเป็นของเดนมาร์ก หมู่เกาะฟรีเชียนตะวันออกอยู่นอกฝั่งรัฐนีเดอร์ซัคเซินของเยอรมนี มีเกาะสำคัญคือ บอร์คุม ยูอิสต์ นอร์เดอนีย์ ลังเกอโอก ชปีเคอโรก และวังเกอโรเกอ ส่วนหมู่เกาะฟรีเชียนตะวันตก อยู่นอกฝั่งน่านน้ำวัดเดนซีและชายฝั่งทางตอนเหนือของเนเธอร์แลนด์ เกาะสำคัญคือ เทกเซล วลีลันด์ เทอร์สเกลลิง อามีลันด์ และสกีร์มอนนิโกก
พื้นที่ในหมู่เกาะฟรีเชียนส่วนใหญ่เป็นพื้นที่สงวน และเขตสงวนธรรมชาติระหว่างประเทศ ในความร่วมมือระหว่างเนเธอร์แลนด์ เยอรมนี และเดนมาร์ก 

**โบราณคดี**
ในเดือนเมษายน ค.ศ. 2019 นักสำรวจทางทะเลของเนเธอร์แลนด์ตรวจพบซากเรืออัปปางในคริสต์ศตวรรษที่ 16 ขณะสำรวจเรือคอนเทนเนอร์ MSC Zoe ที่สูญหายในเดือนมกราคม ค.ศ. 2019 โดยสำนักงานมรดกวัฒนธรรมแห่งชาติของฮอลแลนด์ระบุว่าเรือนี้สร้างขึ้นในช่วง ค.ศ. 1540 ที่เนเธอร์แลนด์สมัยจักรพรรดิคาร์ลที่ 5 นักวิจัยยังพบจานทองแดงที่มีตราของตระกูลฟุกเกอร์และตัวคานไม้ที่มีความยาวประมาณ 30 เมตรในซากเรือด้วย

**อ้างอิง**

**แหล่งข้อมูลอื่น**
short=x- Wadden.nl site with info about the Dutch Wadden Islands

หมวดหมู่:เกาะในทวีปยุโรป
หมวดหมู่:เกาะในทะเลเหนือ
ฟ
มอส (แก้ความกำกวม)

มอส อาจหมายถึง- มอสส์ พืชชั้นต่ำจำพวกตะไคร่- ซามูเอล เอฟ. บี. มอร์ส
** รหัสมอร์ส วิธีการส่งข้อมูลด้วยการใช้รูปแบบสัญลักษณ์สั้นและยาว คิดค้นโดยซามูเอล เอฟ. บี. มอร์ส- ปฏิภาณ ปฐวีกานต์ นักร้อง นักแสดงชาวไทย- มูลนิธิอาสาสมัครเพื่อสังคม (มอส.) สมาชิกในเครือข่ายจิตอาสา
หมวดหมู่:ภาพยนตร์ที่มีฉากในซิดนีย์

หมวดหมู่:ภาพยนตร์ที่มีฉากในประเทศออสเตรเลีย
หมวดหมู่:ภาพยนตร์แบ่งตามเมืองของฉากการถ่ายทำ
หมวดหมู่:ซิดนีย์
หมวดหมู่:ภาพยนตร์ที่มีฉากในโตเกียว

หมวดหมู่:ภาพยนตร์ที่มีฉากในประเทศญี่ปุ่นแบ่งตามเมือง
หมวดหมู่:ภาพยนตร์ที่มีฉากในประเทศญี่ปุ่นแบ่งตามจังหวัด
หมวดหมู่:โตเกียว
หมวดหมู่:ภาพยนตร์ที่มีฉากในลอนดอน

หมวดหมู่:ภาพยนตร์ที่มีฉากในประเทศอังกฤษ
หมวดหมู่:ภาพยนตร์แบ่งตามเมืองของฉากการถ่ายทำ
หมวดหมู่:ลอนดอน
หมวดหมู่:ภาพยนตร์ที่ถ่ายทำในประเทศโรมาเนีย

หมวดหมู่:ภาพยนตร์ในประเทศโรมาเนีย
ร
ร
หมวดหมู่:ประเทศโรมาเนีย
หมวดหมู่:ภาพยนตร์ที่ถ่ายทำในประเทศฟินแลนด์

หมวดหมู่:ภาพยนตร์ในประเทศฟินแลนด์
ฟ
ฟ
หมวดหมู่:ประเทศฟินแลนด์
หมวดหมู่:ภาพยนตร์ที่ถ่ายทำในประเทศบอตสวานา

หมวดหมู่:ภาพยนตร์ในประเทศบอตสวานา
บ
บ
หมวดหมู่:ประเทศบอตสวานา
หมวดหมู่:ภาพยนตร์ที่ถ่ายทำในรัฐวิสคอนซิน

หมวดหมู่:ภาพยนตร์ที่ถ่ายทำในสหรัฐ
หมวดหมู่:รัฐวิสคอนซิน
หมวดหมู่:ภาพยนตร์ที่ถ่ายทำในรัฐจอร์เจีย

หมวดหมู่:ภาพยนตร์ที่ถ่ายทำในสหรัฐ
หมวดหมู่:รัฐจอร์เจีย
หมู่เกาะแชเนิล

หมู่เกาะแชเนิล
หมู่เกาะแชเนิล (Channel Islands) เป็นหมู่เกาะบริติชในช่องแคบอังกฤษตั้งอยู่ระหว่างชายฝั่งทางใต้ของสหราชอาณาจักรและภาคเหนือของฝรั่งเศส มีประชากรทั้งหมดประมาณ Channel Islands คนrefใน Year มีการท่องเที่ยวเป็นอุตสาหกรรมหลัก

มีข้อมูลว่าหมู่เกาะแชเนิลเป็น 1 ใน 50 ประเทศที่องค์การเพื่อความโปร่งใสระหว่างประเทศกล่าวหาว่าเป็นสวรรค์ของนักเลี่ยงภาษี

**อ้างอิง**
หมวดหมู่:นอร์ม็องดี
หมวดหมู่:บริติชไอลส์
หมวดหมู่:เกาะในมหาสมุทรแอตแลนติก
ทางาโจ

ทางาโจ (Tagajō-shi) เป็นนครในจังหวัดมิยางิ ประเทศญี่ปุ่น ชื่อของเมืองได้มาจากชื่อปราสาททางะ ซึ่งในอดีตบริเวณดังกล่าวเป็นที่ตั้งเมืองหลวงของแคว้นมัตสึในอดีต
ทางาโจได้รับการยกฐานะขึ้นเป็นเทศบาลนครเมื่อวันที่ 1 พฤศจิกายน ค.ศ. 1971 มีขนาดพื้นที่ทั้งสิ้น 19.69 ตารางกิโลเมตร มีจำนวนประชากร ณ วันที่ 1 มีนาคม ค.ศ. 2023 ประมาณ 62,602 คน
ในวันที่ 7 เมษายน ค.ศ. 2011 ทางาโจได้รับผลกระทบจากเหตุการณ์แผ่นดินไหวและคลื่นสึนามิในโทโฮกุ ค.ศ. 2011 ทำให้มีผู้เสียชีวิต 177 ราย สูญหาย 15 ราย และบุคคลไร้ที่พักพิงอีก 1,811 ราย

**อ้างอิง**

**แหล่งข้อมูลอื่น**
 Tagajō, Miyagi-  ja
ทางาโจ
ส.ค.ส. สวีทตี้

ส.ค.ส. สวีทตี้ คือ ภาพยนตร์ไทยที่ออกฉายเมื่อวันที่ 29 ธันวาคม พ.ศ. 2554 กำกับโดย  ฤกษ์ชัย พวงเพ็ชร์ นำแสดงโดย วรเวช ดานุวงศ์, คีรติ มหาพฤกษ์พงศ์, อารักษ์ อมรศุภศิริ, อังศุมาลิน สิรภัทรศักดิ์เมธา, โก๊ะตี๋ อารามบอย, อภิญญา สกุลเจริญสุข, ธนกฤต พานิชวิทย์, โทนี่ รากแก่น, รมิตา มหาพฤกษ์พงศ์, กวี ตันจรารักษ์ และ ณัฐฐาวีรนุช ทองมี ภาพยนตร์ทำรายได้ 83 ล้านบาท

**เนื้อเรื่องย่อ**
เรื่องราววุ่น ๆ ของ ตั๊ด (วรเวช ดานุวงศ์) ชายหนุ่มบ้ากีฬาฟุตบอล ผู้มีชีวิตเป็นวงกลม ใช้ชีวิตซ้ำซากจำเจ ทำให้แฟนสาว มาแต (อังศุมาลิน สิรภัทรศักดิ์เมธา) ที่คบกันมานานเริ่มเบื่อจนต้องบอกเลิกกันไป
แต่ก็ไม่รู้ทำไมเพื่อนสาวของแฟนเก่า ง้อ (คีรติ มหาพฤกษ์พงศ์) ผู้หญิงที่ยอมทำทุกอย่างเพื่อคนที่ตัวเองรัก จนลืมนึกถึงเรื่องตัวเอง ที่แอบหลงรักตั๊ดมานานจนสารภาพรัก เจ้าตัวก็ตอบรับในทันที
แต่เรื่องราวยังไม่จบ เมื่อง้อถูกมองว่าแย่งแฟนเพื่อน เป็นได้แค่เงาของมาแต ส่วนมาแต สาวลูกคุณหนู ออกตัวแรง พกความมั่นใจมาอย่างเต็มพิกัด ที่เพิ่งจะบอกเลิกกับแฟนหนุ่มมามาด ๆ 
พอเจอหนุ่มที่คิดว่าใช่ที่สุดในชีวิต ก็ไม่รีรอเดินหน้าจีบอย่างเต็มที่ แต่ทางด้านชายหนุ่ม แทน (อารักษ์ อมรศุภศิริ) ผู้ที่พยายามทำให้ตัวเองดูเท่ เพื่อจะได้มีคนมารัก แต่พอถึงเวลาจริง ๆ กลับไม่แน่ใจ
กลัวความรักที่เกิดขึ้น หลังอาน (โก๊ะตี๋ อารามบอย) ผู้ที่ให้ความรักกับผู้หญิงแค่ 2 คนบนโลกเท่านั้น คนแรกเป็นผู้หญิงที่หลังอานเลือกไม่ได้นั่นก็คือคุณแม่ ส่วนอีกคนหลังอานขอเป็นคนเลือกเอง
จนได้พบกับ ฟ้า (อภิญญา สกุลเจริญสุข) ผู้หญิงที่ไม่ใส่ใจเรื่องรูปร่างหน้าตา แต่ขอเพียงใครสักคนที่รักตัวเองจริงก็พอ แต่ความรักของหลังอานอาจไม่ราบรื่น เพราะ คุณแม่กับแฟนสาวเข้ากันไม่ได้
กลุ่มเพื่อนซี้ที่ไม่รู้ว่าตัวเองรักใครกันแน่ เมื่อ 2 หนุ่ม อุ่น (โทนี่ รากแก่น) และเจ็ท (ธนกฤต พานิชวิทย์) ต้องมารับหน้าที่ปรึกษาหัวใจกับ เง็ก (รมิตา มหาพฤกษ์พงศ์) สาวปากแข็งทีไม่ยอมรับหัวใจ
ตัวเอง ด้วยความที่ทั้ง 3 สนิทกันมากเลยจนมองข้ามความรักไป ฟิน (กวี ตันจรารักษ์) หนุ่มที่จริงจังกับการใช้ชีวิตทุกเรื่อง ต้องมาติดแง็กรักษาตัวอยู่โรงพยาบาลด้วยโรคหัวใจ กับคุณหมอสาวสุดเปรี้ยว
ที่นิสัยต่างกันคนละขั้วอย่าง ดี้ (ณัฐฐาวีรนุช ทองมี) ที่ทำให้เป็นจุดเริ่มต้นของความรัก

**นักแสดงนำ**
วรเวช ดานุวงศ์ รับบท ตั๊ด
*คีรติ มหาพฤกษ์พงศ์ รับบท ง้อ
*อารักษ์ อมรศุภศิริ รับบท แทน
*อังศุมาลิน สิรภัทรศักดิ์เมธา รับบท มาแต
*โก๊ะตี๋ อารามบอย รับบท หลังอาน
*อภิญญา สกุลเจริญสุข รับบท ฟ้า
*โทนี่ รากแก่น รับบท อุ่น
*ธนกฤต พานิชวิทย์ รับบท เจ็ท
*รมิตา มหาพฤกษ์พงศ์ รับบท เง็ก
*กวี ตันจรารักษ์ รับบท ฟิน
*ณัฐฐาวีรนุช ทองมี รับบท ดี้

**นักแสดงรับเชิญ**
 จาตุรงค์ มกจ๊ก- วิยะดา โกมารกุล ณ นคร- เกรียงศักดิ์ เหรียญทอง- ค่อม ชวนชื่น- ฉันทนา กิติยพันธ์- แอนนา ชวนชื่น- จิ้ม ชวนชื่น

**เพลงประกอบภาพยนตร์**
เพลง สภาวะทิ้งตัว โดย วรเวช ดานุวงศ์
*เพลง ละเมอ โอ้ I MISS YOU โดย วง the jukks

**รางวัล**

**อ้างอิง**

**แหล่งข้อมูลอื่น**
 6290- 2146252-  เว็บไซต์เป็นทางการของภาพยนตร์ ส.ค.ส. สวีทตี้ date=2021-03-05 
ส
ส
หมวดหมู่:ภาพยนตร์ที่กำกับโดย ฤกษ์ชัย พวงเพ็ชร์
หมวดหมู่:ภาพยนตร์ซีรีส์ไทย
สายสี่เล็ก น.ศรีผึ้ง

สายสี่เล็ก น.ศรีผึ้ง เกิดวันที่ 12 กันยายน พ.ศ. 2523 เป็นนักมวยไทยชาวไทยที่เข้าร่วมแข่งขันในระดับนานาชาติ ซึ่งหนึ่งในการแข่งขันครั้งสำคัญที่ได้รับการกล่าวขาน คือการแข่งขัน ณ วันที่ 13 กรกฎาคม พ.ศ. 2551 ในรายการ เค-วัน เวิลด์จีพี ที่จัดขึ้น ณ กรุงไทเป ประเทศไต้หวัน โดยได้พบกับ คิม ยองฮุน ซึ่งเป็นนักมวยชาวเกาหลีใต้ที่มีร่างกายสูงใหญ่กว่าเขามาก โดยสายสี่เล็กเป็นฝ่ายพ่ายแพ้คะแนน และผู้ชมชาวเกาหลีเองก็ต่างแสดงความรู้สึกเสียดายที่เขาเป็นฝ่ายแพ้ ทั้งนี้ รูปแบบการต่อสู้หลักของสายสี่เล็กคือมวยไทย และเขามีส่วนสูงที่ 175 ซม. กับน้ำหนักที่ 83 กก. ซึ่งถือว่ามีขนาดค่อนข้างเล็กเมื่อเทียบกับรุ่นเฮฟวี่เวท
วันที่ 23 พฤศจิกายน พ.ศ. 2556 สายสี่เล็กเข้าแข่งขันศึกมวยไทยวอริเออร์ส ที่จัดขึ้น ณ เวทีมวยพาบิลเลียน ปรินซิเปอร์ ที่กรุงมาดริด ประเทศสเปน โดยใช้ชื่อ สายสี่เล็ก ศิษย์ซุปเปอร์แมน เข้าแข่งในรุ่น 78 กก. ที่ซึ่งเขาเป็นฝ่ายเสมอยูเซฟ ฮาจิ จากประเทศสเปน

**สถิติการชก**

**อ้างอิง**

**แหล่งข้อมูลอื่น**
  fighter's profile - Saiseelek Nor-Seepun -  K-1 OFFICIAL WEBSITE - Saiseelek Nor-Seepunfix-attempted=yes  -  Karaev captures K-1 Asia GP; Bonjasky, Samedov also win in Taiwan date=2016-03-06  
หมวดหมู่:นักมวยไทยชาวไทย
หมวดหมู่:นักมวยเค-วัน
ถ้ำเขาช้างหาย

ลักษณะภายในของถ้ำเขาช้างหาย
ถ้ำเขาช้างหาย ตั้งอยู่ใน ตำบลนาหมื่นศรี อำเภอนาโยง จังหวัดตรัง

**ประวัติ**
เขาช้างหายอยู่ภายใต้เขาหินปูนเล็ก ๆ เรียกว่า เขาช้างหาย เป็นภูเขาโดเดี่ยวกลางที่ราบลุ่ม ภายในมีโถงถ้ำเล็กใหญ่อยู่ประมาณ 6 ห้อง มีหินงอกหินย้อยที่ยังมีความสมบูรณ์อยู่มาก บางส่วนยังคงก่อตัวอยู่ ภายในถ้ำได้รับการปรับปรุงทางเดิน จัดแต่งแสงไฟจำลองใว้ให้สำหรับผู้มาเที่ยวถ้ำ ชื่อถ้ำเหล่านี้มีตำนานเล่าว่า เมื่อขบวนช้างของเจ้าเมืองนครศรีธรรมราชไปร่วมงานก่อสร้างพระบรมธาตุเจดีย์ เดินทางมาถึงบริเวณเขาลูกนี้ แม่ช้างเชือกหนึ่งเกิดเจ็บท้องจะคลอดลูก ขบวนจึงหยุดพักรอที่เชิงภู แม่ช้างคลอดลูกเป็นพลายตัวงาม และวิ่งเล่นซุกซนตามประสาลูกช้าง จนแตกตื่นไปทั้งกระบวน ลูกช้างจึงวิ่งเตลิดเข้าไปในถ้ำ หมอควาญจุดไต้เข้าไปตามหาแต่ก็ไม่พบเจอ เนื่องจากภายในถ้ำมีพื้นที่ต่างระดับกัน อีกทั้งหินงอก หินย้อยจำนวนมาก ก็เป็นม่านพรางเอาไว้ ลูกช้างจึงหายเข้าไปในถ้ำ จึงเรียก ถ้ำช้างหายตั้งแต่นั้นมา

**สิ่งน่าสนใจ**
การเที่ยวชมถ้ำช้างหายต้องเดินไปตามทางวนรอบระยะทางประมาณ 300-400 ม. ที่จัดทำไว้อย่างดี ระหว่างทางมีทางแยกเข้าโถงถ้ำต่างๆ แต่ไม่มีป้ายชื่อ มีทั้งหมด 6 ถ้ำ

**ถ้ำเขาช้างหาย**
เป็นโถงถ้ำที่ใหญ่ที่สุด ติดไฟส่องสว่าง มีลำธารเล็กๆ ไหลผ่าน แต่ไม่สามารถนั่งเรือลอดได้ มีหินงอก หินย้อยที่สวยงาม บางแห่งลดหลั่นเป็นชั้นๆ มีลักษณธคล้ายช้างสีทอง

**ถ้ำเพกา**
อยู่ถัดจากเขาช้างหาย ปากถ้ำอยู่สูงจากพื้น ประมาณ 15 ม. กว้าง 1 ม. จากนั้นทางเดินจะลอดต่ำลึกลงไปจนถึงโถงถ้ำกว้างประมาณ 7 ม. ภายในมีชั้นหินงอกหินย้อยลดหลั่นเป็นชั้นๆ และมีหินปูนที่ก่อตัวคล้ายปะการัง เป็นผลึกใส ซึ่งไม่พบในถ้ำอื่น นอกจากนี้ยังมีหินที่มีลวดลายสวยงามคล้ายลายไม้ ลึกเข้าไปยังมีโถงถ้ำและลำธารเล็กๆ น้ำใสสะอาดไหลไปสู่ถ้ำลม

**ถ้ำลม**
ถัดจากถ้ำเพกาประมาณ 50 ม. ปากถ้ำเสมอพื้นราบกว้าง 1.5 ม. เมื่อลอดผ่านเข้าไปด้านในจะพบลำธารใต้ดินที่ไหลมาจากถ้ำเพกา ภายในถ้ำลมมีกระแสลมเย็นพัดออกสู่ปากถ้ำตลอดเวลา แต่ตอนนี้ได้ถูกปิดไปแล้ว

**ถ้ำทรายทอง**
อยู่ต่อจากถ้ำลม ปากถ้ำสูงจากพื้นประมาณ 4 ม. กว้าง 1 ม. สูง 3 ม. ภายในเป็นโถง มีหินงอกหินย้อยที่อ่อนช้อย ขาวสะอาดสวยงาม หินย้อยบางส่วนเป็นสีเหลืองทอง ลึกเข้าไปประมาณ 50 ม. มีทางเดินลอดไปยังลำธารที่ไหลมา จากถ้ำลม มีปลาพลวงอาศัยอยู่

**ถ้ำโอ่ง**
ปากถ้ำห่างจากถ้ำทรายทองประมาณ 200 ม. อยู่สูงจากพื้นราบ 80 ม. ต้องไต่บันไดไม้ไผ่ลงไป ลักษณะเป็นโพรงลึก ค่อนข้างแคบและทึบ

**ถ้ำแม่เฒ่าคล้าย**
ได้ชื่อจากแม่เฒ่าที่มาอาศัยอยู่ในถ้ำแห่งนี้ฤดูทำนา เมื่อ 70 ปีก่อน ถ้ำแม่คล้ายอยู่ด้านในสุดของถ้ำเขาช้างหาย ถายในมีหินย้อยลดหลั่นเป็นเชิงชั้นสวยงามชั้นหนึ่ง

**การเดินทาง**
การเดินทางไปยังถ้ำเขาช้างหายเป็นถนน รพช. ลาดยาง สลับลูกรัง คดเคี้ยวไปตามที่นา ของ ตำบลนาหมื่นศรี อำเภอนาโยง มองเห็นทิวเขาบรรทัดอยู่ลิบๆ มีทัศนียภาพที่สวยงามมาก โดยสามารถใช้ยานพาหนะได้ดังนี้

**รถยนต์ส่วนตัว**
จากกลุ่มทอผ้านาหมื่นศรี เลี้ยวซ้ายตามถนน รพช. บ้านควนสวรรค์-นาโยงเหนือ ระยะทาง 600 ม. ผ่านวัดควนสวรรค์เป็นสามแยก เลี้ยวซ้ายตามถนน รพช. ไป ต.นาโยงเหนือ ประมาณ 2.5 กม. ถ้ำเขาช้างหายอยู่ขวามือ

**รถประจำทาง**
นั่งรถสายตรัง-เขาช่องลงรถที่ตลาดนาโยงและต่อด้วยรถมอเตอร์ไซด์รับจ้าง

**รายการอ้างอิง**
 กฤษกร วงศ์กรวุฒิ, เที่ยวทั่วไทยไปกับนายรอบรู้ จังหวัดตรัง (กรุงเทพมหานคร:โรงพิมพ์สารคดี, 2549) หน้าที่ 126-128
เขาช้างหาย
หมวดหมู่:สถานที่ท่องเที่ยวในจังหวัดตรัง
หมวดหมู่:อำเภอนาโยง
วาเลนไทน์ สวีทตี้

วาเลนไทน์ สวีทตี้ คือ ภาพยนตร์ไทยที่ออกฉายเมื่อวันที่ 9 กุมภาพันธ์ พ.ศ. 2555 กำกับโดย ฤกษ์ชัย พวงเพ็ชร์ นำแสดงโดย กวี ตันจรารักษ์, ณัฐฐาวีรนุช ทองมี, ธนกฤต พานิชวิทย์, โทนี่ รากแก่น, รมิตา มหาพฤกษ์พงศ์, โก๊ะตี๋ อารามบอย, อภิญญา สกุลเจริญสุข, อารักษ์ อมรศุภศิริ, อังศุมาลิน สิรภัทรศักดิ์เมธา, วรเวช ดานุวงศ์ และ คีรติ มหาพฤกษ์พงศ์  ภาพยนตร์ทำรายได้ 59 ล้านบาท

**นักแสดง**
 วรเวช ดานุวงศ์- อังศุมาลิน สิรภัทรศักดิ์เมธา- อารักษ์ อมรศุภศิริ- รมิตา มหาพฤกษ์พงศ์- โทนี่ รากแก่น- อภิญญา สกุลเจริญสุข- กวี ตันจรารักษ์- ณัฐฐาวีรนุช ทองมี- ธนกฤต พานิชวิทย์- คีรติ มหาพฤกษ์พงศ์- โก๊ะตี๋ อารามบอย

**นักแสดงรับเชิญ**
 จาตุรงค์ มกจ๊ก- วิยะดา โกมารกุล ณ นคร- เกรียงศักดิ์ เหรียญทอง- ค่อม ชวนชื่น- ฉันทนา กิติยพันธ์

**อ้างอิง**

**แหล่งข้อมูลอื่น**
 6321- 2591764-  เว็บไซต์เป็นทางการของภาพยนตร์ วาเลนไทน์ สวีทตี้ date=2021-03-05 
ว
ว
หมวดหมู่:ภาพยนตร์ที่กำกับโดย ฤกษ์ชัย พวงเพ็ชร์
หมวดหมู่:ภาพยนตร์ภาคต่อไทย
คูริฮาระ

คูริฮาระ (Kurihara-shi) เป็นนครในจังหวัดมิยางิ ประเทศญี่ปุ่น สถาปนาขึ้นเมื่อวันที่ 1 เมษายน ค.ศ. 2005 จากการควบรวม 9 เมือง และ 5 หมู่บ้าน ตั้งขึ้นเป็นเมืองใหม่ มีขนาดพื้นที่ทั้งสิ้น 804.93 ตารางกิโลเมตร ประชากร 77,012 คน

**แหล่งข้อมูลอื่น**
  ja
คูริฮาระ
ซิมพาทีฟอร์เดอะเดวิล

ซิมพาทีฟอร์เดอะเดวิล (Sympathy for the Devil) เป็นเพลงของเดอะโรลลิงสโตนส์ แต่งโดยมิก แจ็กเกอร์  เป็นเพลงแทร็กที่ 1 ของอัลบัม Beggars Banquet ที่วางจำหน่ายในปี ค.ศ. 1968  นิตยสารโรลลิงสโตนได้จัดให้เพลงนี้อยู่ในอันดับที่ 32 ของ 500 เพลงยอดเยี่ยมตลอดกาล จากการจัดอันดับในปี 2004   
เพลงนี้ระบุว่าแต่งโดย แจ็กเกอร์/ริชาร์ด แต่ในภายหลังแจ็กเกอร์ได้ให้สัมภาษณ์นิตยสารโรลลิงสโตนระบุว่า เขาเป็นผู้แต่งเพลงนี้เป็นส่วนใหญ่  โดยได้แรงบันดาลใจมาจากบทกวีลัทธิสัญลักษณ์นิยมของชาร์ลส์ โบเดอแลร์ (Charles Baudelaire) และจากนวนิยายเรื่อง The Master and Margarita ของมิคาอิล บูลกาคอฟ (Mikhail Bulgakov) 
มีคำร้องที่กล่าวพาดพิงถึงเหตุการณ์ในประวัติศาสตร์ เช่น การพิพากษาและการสิ้นพระชนม์ของพระเยซู, สงครามศาสนาในยุโรป, การปฏิวัติรัสเซียและการสังหารหมู่ราชวงศ์โรมานอฟ รวมไปถึงการลอบสังหารพี่น้องเคนเนดี
เพลงนี้ขับร้องโดยมิก แจ็กเกอร์ มีจุดเด่นที่เสียงกลองคองกาในจังหวะแซมบา ล้อไปกับการบรรเลงเปียโน กีตาร์เบส ลูกซัด สลับกับเสียงคอรัส "WOO WOOS" โดยสมาชิกในวงตลอดทั้งเพลง   
เนื้อเพลงบรรยายทัศนะของบุคคลที่หนึ่งผ่านมุมมองของลูซิเฟอร์  ยิ่งทำให้ภาพลักษณ์ของวงแย่ลงจากที่ถูกโจมตีมาก่อนหน้า จากเพลง Let's Spend the Night Together ว่าส่งเสริมเรื่องผิดศีลธรรม  และจากอัลบัมก่อนหน้า คือ Their Satanic Majesties Request ว่าส่งเสริมลัทธิบูชาซาตาน   และยิ่งถูกโจมตีว่าทางวงส่งเสริมความรุนแรงในหมู่วัยรุ่น หลังเกิดเหตุประท้วงการเหยียดผิว และเกิดจลาจลหลายครั้งในสหรัฐอเมริกาในปี 1968 หลังอัลบัม  Beggars Banquet นี้วางจำหน่าย 
ในระหว่างการบันทึกเสียงอัลบัม Beggars Banquet นั้น ฌอง-ลุค โกดาร์ด ผู้กำกับภาพยนตร์ชาวฝรั่งเศสได้ถ่ายทำภาพยนตร์สารคดีเกี่ยวกับการทำงานของวงเดอะโรลลิงสโตน เดิมใช้ชื่อภาพยนตร์ว่า One on One ต่อมาได้เปลี่ยนไปใช้ชื่อภาพยนตร์ตามชื่อเพลง ว่า Sympathy for the Devil 
ศิลปินที่เคยนำเพลงนี้มาบันทึกเสียงใหม่ เช่น กันส์แอนด์โรสเซส (ปี 1994), ออซซี ออสบอร์น (ปี 2005) ศิลปินที่เคยนำเพลงนี้มาร้องในการแสดงสด เช่น เพิร์ลแจม ยูทู บองโจวี

**อ้างอิง**

**แหล่งข้อมูลอื่น**
  The Rolling Stones - Sympathy For The Devil - Studio Sessions  by Jean-Luc Godard

หมวดหมู่:ซิงเกิลในปี พ.ศ. 2512
หมวดหมู่:ซิงเกิลในปี พ.ศ. 2516
หมวดหมู่:ซิงเกิลในปี พ.ศ. 2537
หมวดหมู่:ซิงเกิลในปี พ.ศ. 2546
หมวดหมู่:ผลงานในปี พ.ศ. 2511 
หมวดหมู่:เพลงของเดอะโรลลิงสโตนส์
เคเซ็นนูมะ

เคเซ็นนูมะ (Kesennuma-shi) เป็นนครในจังหวัดมิยางิ ประเทศญี่ปุ่น ได้รับการยกฐานะเป็นเทศบาลนครเมื่อวันที่ 1 มิถุนายน ค.ศ. 1953 ตั้งอยู่ทางทิศตะวันออกเฉียงเหนือสุดของจังหวัดมิยางิ มีขนาดพื้นที่ทั้งสิ้น 333.37 ตารางกิโลเมตร จำนวนประชากร 58,270 คน
ทางด้านทิศตะวันออกติดกับอ่าวฮิโรตะและอ่าวเคเซ็นนูมะ มหาสมุทรแปซิฟิก
พื้นที่ส่วนใหญ่ของเมืองถูกทำลายจากเหตุการณ์แผ่นดินไหวและคลื่นสึนามิในโทโฮกุ ค.ศ. 2011

**อ้างอิง**

**แหล่งข้อมูลอื่น**
  ja
เคเซ็นนูมะ
การทิ้งระเบิดที่เดรสเดินในสงครามโลกครั้งที่สอง

การทิ้งระเบิดเดรสเดิน เป็นการโจมตีทิ้งระเบิดของฝ่ายบริติชและอเมริกันต่อเมืองเดรสเดิน เมืองหลวงของรัฐแซกโซนีของเยอรมนี ในช่วงสงครามโลกครั้งที่สอง ในการตีโฉบฉวยสี่ครั้งระหว่างวันที่ 13 และ 15 กุมภาพันธ์ ค.ศ. 1945 เครื่องบินทิ้งระเบิดหนัก 722 ลำของกองทัพอากาศสหราชอาณาจักร(RAF) และ 527 ลำของกองทัพอากาศทหารบกสหรัฐ(USAAF) ซึ่งได้ทิ้งระเบิดแรงสูงมากกว่า 3,900 ตันและอุปกรณ์ในการก่อให้เกิดเพลิงไหม้ในตัวเมือง การทิ้งระเบิดครั้งนี้ก่อให้เกิดพายุเพลิงทำลายมากกว่า km2 ของส่วนกลางเมือง1945 มีประชากรที่เสียชีวิตลงถึง 25,000 คนHist commn summary ถึงแม้ว่าจะมีการอ้างอิงถึงตัวเลขเสียชีวิตจำนวนมากขึ้น การตีโฉบฉวยของกองทัพอากาศทหารบกสหรัฐได้เพิ่มเติมอีกครั้ง จำนวนสองครั้ง เกิดขึ้นเมื่อวันที่ 2 มีนาคม  มุ่งเป้าหมายไปที่ลานจอดรถไฟของเมืองและการตีโฉบฉวยขนาดเล็กครั้งหนึ่งเมื่อวันที่ 17 เมษายน มุ่งเป้าหมายไปที่เขตอุตสาหกรรม
โฆษณาชวนเชื่อของเยอรมันได้กล่าวออกมาทันทีว่าภายหลังจากการโจมตีและการอภิปรายหลังสงครามว่า การโจมตีนั้นมีเหตุสมควรหรือไม่นั้นที่ทำให้การทิ้งระเบิดกลายเป็นหนึ่งในเหตุผลทางศีลธรรม กรณีที่โด่งดัง (causes célèbres) ในสงคราม ปี ค.ศ. 1953 กองทัพอากาศสหรัฐได้รายงานปกป้องปฏิบัติการว่า การทิ้งระเบิดที่สมเหตุต่อเป้าหมายทางยุทธศาสตร์ ซึ่งพวกเขาได้สังเกตเห็นว่า เป็นศูนย์กลางการขนส่งทางรถไฟและการสื่อสาร์ที่สำคัญ ที่ตั้งโรงงาน 110 แห่ง และคนงาน 50,000 คนที่สนับสนุนในความพยายามทำสงครามของเยอรมัน นักวิจัยหลายคนได้อ้างว่าไม่ใช่โครงสร้างพื้นฐานคมนาคมทั้งหมด เช่น สะพาน เป็นเป้าหมาย และไม่ได้มีพื้นที่เขตอุตสาหกรรมที่กว้างขวางบนนอกใจกลางเมืองp=62 มีการวิจารณ์ต่อการทิ้งระบิดครั้งนี้ได้รับการยืนยันว่าเดรสเดิน เป็นสถานที่สำคัญทางวัฒนธรรม ในขณะที่ได้มองข้ามความสำคัญทางยุทธศาสตร์และอ้างว่าการโจมตีดังกล่าวเป็นการทิ้งระเบิดลงบนพื้นดินแบบไม่เจาะจงและไม่สอดคล้องกับผลประโยชน์ทางทหารloc=Chapter 9 p. 194 แม้ว่าจะไม่ได้รับการสนับสนุนโดยมาตรฐานทางกฎหมายใดๆ ในขณะที่เดรสเดินได้รับการปกป้องและตั้งเป็นศูนย์กลางการขนส่งทางทหารที่สำคัญและเป็นที่ตั้งของโรงงานอุตสาหกรรมสงครามหลายแห่ง บางส่วนอ้างว่าการตีโฉบฉวยครั้งนี้คือการก่ออาชญากรรมสงคราม บางครั้ง ส่วนใหญ่ในกลุ่มเยอรมันฝ่ายขวาจัด ได้เรียกว่าการทิ้งระเบิดครั้งนี้ว่าเป็นการสังหารหมู่ เรียกว่า "การทิ้งระเบิดฮอโลคอสต์ที่เดรสเดิน"
รูปแบบจำนวนมากในยอดผู้เสียชีวิตที่ได้มีการอ้างอิงได้ก่อให้เกิดความขัดแย้ง ในเดือนมีนาคม ค.ศ. 1945 รัฐบาลเยอรมันได้ออกคำสั่งให้สื่อมวลชนเผยแพร่จำนวนผู้บาดเจ็บล้มตายจำนวน 200,000 คน จากการตีโฉบฉวยเดรสเดิน และผู้เสียชีวิตจำนวนสูงสุดถึง 50,000 คนได้ถูกกล่างอ้างถึงp=217p=535 ผู้มีอำนาจเมืองในช่วงเวลานั้นได้ประเมินผู้ที่ตกเป็นเหยื่อถึง 25,000 คนซึ่งเป็นตัวเลขที่สนับสนุนในการสืบสวนภายหลัง รวมทั้งการศึกษาในปี ค.ศ. 2010 ที่ได้รับมอบหมายจากสภาเทศบาลเมืองp=68 หนึ่งในนักเขียนหลักที่รับผิดชอบจากการเขียนจำนวนตัวเลขที่สูงเกินจริงได้ถูกเผยแพร่ในตะวันตกคือผู้ปฏิเสธฮอโลคอสต์ เดวิด ไอวิง ซึ่งได้ประกาศในภายหลัง เมื่อเขาได้ค้นพบว่าเอกสารที่เขาทำงานมานั้นได้ถูกปลอมแปลงขึ้นมาและจำนวนแท้จริงนั้นรองรับจำนวน 25,000 คน

**หมายเหตุ**

**อ้างอิง**

**แหล่งข้อมูลอื่น**
   Video: "Bombing raids on Dresden and Berlin 1945"-  Official Memorial- United Newsreel on the bombing of Dresden-  US Air Force Historical Support Division – description, photos
หมวดหมู่:พ.ศ. 2488
หมวดหมู่:เดรสเดิน
หมวดหมู่:การทิ้งระเบิดทางยุทธศาสตร์ในสงครามโลกครั้งที่สอง
ด
หมวดหมู่:การทิ้งระเบิดทางยุทธศาสตร์ในสงครามโลกครั้งที่สอง

หมวดหมู่:การทิ้งระเบิดทางยุทธศาสตร์
หมวดหมู่:ปฏิบัติการและยุทธการทางอากาศในสงครามโลกครั้งที่สอง
หมวดหมู่:การตีโฉบฉวยในสงครามโลกครั้งที่สอง
วีนา อะมอริส

นิ้วนาง
วีนา อะมอริส (vena amoris) เป็นคำละติน แปลตามรูปศัพท์ว่าหลอดเลือดแห่งความรัก เชื่อว่าเป็นหลอดเลือดดำที่เชื่อมตรงจากนิ้วนางมือซ้ายไปยังหัวใจ ถูกยกขึ้นอ้างเป็นเหตุผลของวัฒนธรรมการสวมแหวนหมั้นและ/หรือแหวนแต่งงานที่นิ้วนางมือซ้ายในวัฒนธรรมตะวันตก อย่างไรก็ดี เรื่องนี้เป็นเพียงความเชื่อ นิ้วแต่ละนิ้วในมือทั้งสองข้างมีระบบไหลเวียนเลือดที่คล้ายคลึงกันอยู่แล้ว นิ้วนางมือซ้ายไม่ได้มีระบบไหลเวียนเลือดที่แตกต่างออกไปแต่อย่างใด
หมวดหมู่:การแต่งงาน
ศิรินันท์ โรจนธรรม

ศิรินันท์ โรจนธรรม เป็นนักแสดง นักร้อง ผู้ดำเนินรายการโทรทัศน์ชาวไทย
ศิรินันท์ เกิดในครอบครัวข้าราชการทหาร เมื่ออายุ 10 ปีได้เรียนเปียโน ที่ศูนย์ดนตรีวาทินี ของอาจารย์ประกาย สินธุวนิช น้องสาวของเธอขนิษฐา โรจนธรรม ลงประกวดร้องเพลงเวทีสยามกลการ ก่อนติดอันดับ 1 ใน 10 ซึ่งตามสัญญาจะต้องไปร้องเพลงประจำโรงแรมนารายณ์  แต่เนื่องจากน้องสาวติดภารกิจสอบประจำภาคเรียน เธอจึงต้องมาร้องแทนน้องสาว จนได้รับสัญญาว่าจ้างร้องประจำ
ในปี พ.ศ. 2528 เธอได้มีผลงานอัลบั้มเพลงกับค่ายอาร์เอสซาวนด์ ชื่อชุด เพราะเธอ มีเพลง "แอบรักเขา" สร้างชื่อ จนมีผลงานต่อเนื่อง อัลบั้ม รอเธอ ซึ่งมีเพลงดัง "สายน้ำไม่ไหลกลับ" ปี พ.ศ. 2530 ได้แสดงภาพยนตร์  วิวาห์ไฟ ที่ทำให้เธอได้รับรางวัลพระสุรัสวดี (ตุ๊กตาทอง) สาขาดาราร้ายหญิงยอดเยี่ยม จากนั้นได้แสดงภาพยนตร์เรื่อง เก๊าม้าเก๋ง คู่กับฉัตรชัย เปล่งพานิช ต่อด้วยภาพยนตร์เรื่อง ฟ้าสั่งข้ามาเกิด คู่กับสรพงษ์ ชาตรี และภาพยนตร์เรื่อง ปล้น เช็คบิล คู่กับลิขิต เอกมงคล ขณะเดียวกับก็มีผลงานอัลบั้ม ใครก็ได้ มีเพลงดังอาทิ "คลื่นชีวิต", "ทางชีวิต" และ "น้ำผึ้งขม" 
เธอแสดงละครโทรทัศน์เรื่อง  บริษัทจัดคู่ ทางช่อง 7 แสดงร่วมกับศรัณยู วงษ์กระจ่าง และพงษ์พัฒน์ วชิรบรรจง หลังจากนั้นแสดงภาพยนตร์เรื่อง ทอง ภาค 3 และได้ทำงานเพลงอีกครั้งกับค่ายมิวสิคไลน์ ในอัลบั้มเพลงชุด สายสัมพันธ์ พร้อมกับลงทุนธุรกิจสตูดิโอ อัดสปอตวิทยุและโทรทัศน์ จัดรายการวิทยุสถานีต่างจังหวัด ก่อนก้าวสู่รายการโทรทัศน์ ผลิตสารคดี ท่องเที่ยวท่องโลก, ตะวันยิ้ม และ Behind The Scene ออกอากาศทางช่อง 9 
เธออยู่เบื้องหลังรายการโทรทัศน์ ดำรงตำแหน่งเป็นรองผู้อำนวยการฝ่ายประชาสัมพันธ์ ปัจจุบันดำรงตำแหน่งรองผู้อำนวยการศูนย์ข่าวเยาวชนเพื่อเด็กพิการผู้ด้อยโอกาส และยังเป็นผู้อำนวยการโครงการตะวันยิ้ม ยังเป็นผู้ดำเนินรายการช่วงคลายทุกข์ทั่วไทย ทางช่อง 5 

**ผลงานภาพยนตร์**
 มือเหนือเมฆ (2527)- เหนือฟ้ายังมีเซียน (2529)- เมียนอกหัวใจ (2530)- วิวาห์ไฟ (2531)- เก๊าม้าเก็ง (2531)- ฟ้าสั่งข้ามาเกิด (2531)- ทอง 3 (2531)- ปล้น เช็คบิล (2533)- บ้านเล็กบุกบ้านใหญ่ (2533)- โก๊ะตี๋ วีรบุรุษอารามบอย (2541)

**ละคร**
 2531 บริษัทจัดคู่ ช่อง 7- 2531 คมสวาท ช่อง 5- 2532 ศรีธนญชัย ​ช่อง 11- 2532 เมียหลวง ช่อง 7- 2532 เจ้าพ่อกรรมกร ช่อง 7- 2533 หงส์ทอง ช่อง 7- 2534 ตะวันชิงพลบ ช่อง 7- 2535 แก้วสารพัดนึก ช่อง 7- 2536 อยู่กับก๋ง ช่อง 3- 2539 มาหยารัศมี ช่อง 3- 2540 ตะวันทอแสง ช่อง 7

**อัลบั้มเพลง**
 เพราะเธอ- รอเธอ- ใครก็ได้ - สายสัมพันธ์

**อ้างอิง**
หมวดหมู่:นักแสดงหญิงชาวไทย
หมวดหมู่:นักร้องหญิงชาวไทย
หมวดหมู่:พิธีกรชาวไทย
หมวดหมู่:ศิลปินสังกัดนิธิทัศน์ โปรโมชั่น
เกรียงไกร อมาตยกุล

เกรียงไกร อมาตยกุล หรือรู้จักในอีกชื่อว่า ซูโม่เอ๋ เป็นนักแสดง พิธีกรรายการโทรทัศน์ ชาวไทย จบการศึกษาจากคณะสถาปัตยกรรมศาสตร์ จุฬาลงกรณ์มหาวิทยาลัย มีผลงานแสดงใน เพชรฆาตความเครียด เป็นพิธีกรใน ตู้ปณ. 5  และแสดงในภาพยนตร์ชุดบุญชู

**ผลงานละครทีวี**
 พ.ศ. 2524 มายา- พ.ศ. 2533 โหด เลว อ้วน- พ.ศ. 2533 พล นิกร กิมหงวน- พ.ศ. 2534 คู่ทรหด ตอน สุรัตน์ ฉัตรวลี- พ.ศ. 2534 คู่ทรหด ตอน จำปี ศรีพิมพ์- พ.ศ. 2535 เคหาสน์ดาว- พ.ศ. 2537 3 หนุ่ม หลายมุม- พ.ศ. 2539 รักหลอกๆ อย่าบอกใคร- พ.ศ. 2540 หวานใจ- พ.ศ. 2540 ทรามวัยกับไอ้จก- พ.ศ. 2541 ชายไม่จริงหญิงแท้ (รับเชิญ)- พ.ศ. 2544 วิมานกุหลาบ- พ.ศ. 2545 น้ำพุ (รับเชิญ)- พ.ศ. 2545 เฮี้ยวนัก รักซะเลย- พ.ศ. 2546 เล่ห์ลับสลับร่าง (รับเชิญ)- พ.ศ. 2546 ทีเด็ด ครูพันธุ์ใหม่จิตพิสัยเดือด- พ.ศ. 2546 โฉมตรูครูเถื่อน- พ.ศ. 2552 ศึกวันชูใจ

**ผลงานแสดงภาพยนตร์**
 2532 บุญชู 2 น้องใหม่ รับบท ประพันธ์- 2532 ขอชื่อ สุธี สามสี่ชาติ- 2532 เทวดาตกสวรรค์ รับบท พวกอันธพาล- 2533 บุญชู 5 เนื้อหอม รับบท ประพันธ์- 2533 ส.อ.ว.ห้อง 2 รุ่น 44- 2534 บุญชู 6 โลกนี้ดีออก สุดสวย น่ารักน่าอยู่ ถ้าหงุ่ย รับบท ประพันธ์- 2534 บ้านผีปอบ 6- 2535 บุญตั้งไข่ รับบท ปี่- 2535 เพียงเรามีเรา รับบท เอ๋- 2535 จะใหญ่จะย่อก็พ่อเรา- 2536 บุญชู 7 รักเธอคนเดียวตลอดกาลใครอย่าแตะ รับบท ประพันธ์- 2536 ลูกบ้าเที่ยวล่าสุด (รับเชิญ)- 2538 บุญชู 8 เพื่อเธอ รับบท ประพันธ์- 2547 เอ็กซ์แมน แฟนพันธุ์เอ็กซ์ รับบท ดร วัลลภ- 2550 มะหมา 4 ขาครับ รับบท พนักงานจับหมาจรจัด- 2551 บุญชู ไอ-เลิฟ-สระ-อู รับบท ประพันธ์- 2553 น้ำ ผีนองสยองขวัญ รับบท หมอ (รับเชิญ)- 2553 บุญชู จะอยู่ในใจเสมอ รับบท ประพันธ์- 2555 มะหมา 4 ขาครับ ภาค 2 รับบท เอ๋

**เขียนบทและกำกับภาพยนตร์**
 2532 ขอชื่อ สุธี สามสี่ชาติ- 2532 บุญชู 2 น้องใหม่- 2533 บุญชู 5 เนื้อหอม- 2534 บุญชู 6 โลกนี้ดีออก สุดสวย น่ารักน่าอยู่ ถ้าหงุ่ย- 2536 บุญชู 7 รักเธอคนเดียวตลอดกาลใครอย่าแตะ- 2537 หอบรักมาห่มป่า- 2553 บุญชู จะอยู่ในใจเสมอ

**เพลง**
 We Are The World (ทุกคนเป็นโลก) (2531)- ชีวิตสัมพันธ์ (2532)

**คอนเสิร์ต**
 คอนเสิร์ต ครบเด็กสร้างบ้าน ตอน ANTI-AGING (26 พฤษภาคม 2562)- คอนเสิร์ต ครบเด็กสร้างบ้าน (13-14 สิงหาคม 2548)

**พิธีกร**
 เพชรฆาตความเครียด- สูตรสำเร็จความเครียด- ตู้ปณ 5- ไม่สิ้นไร้ขบวนถ้า

**อ้างอิง**
หมวดหมู่:นักแสดงชายชาวไทย
หมวดหมู่:พิธีกรชาวไทย
หมวดหมู่:สกุลอมาตยกุล
หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
ลุนด์

ลุนด์ (Lund) เป็นเมืองในเขตสโกเน ประเทศสวีเดน มีประชากร 82,800 คน ในปี ค.ศ. 2010 จากในเขตเทศบาลที่มีประชากร 110,824 คน เชื่อว่าเมืองก่อตั้งราวปี ค.ศ. 990 มีมหาวิทยาลัยลุนด์ที่ก่อตั้งในปี ค.ศ. 1666 ซึ่งเป็นสถาบันการศึกษาและวิจัยที่ใหญ่ที่สุดในสแกนดิเนเวีย
มีอุตสาหกรรมวัตถุบรรจุภัณฑ์ สิ่งทอ การพิมพ์ เป็นที่ตั้งของบริษัทเทคโนโลยีหลายบริษัท เช่น โซนีอีริกส์สัน และอีริกส์สันโมบายล์แพลตฟอมส์ และบริษัทโทรคมนาคมอื่น ๆ

**อ้างอิง**
หมวดหมู่:เมืองในประเทศสวีเดน
ตระกูลยามาอูจิ

ตระกูลยามาอูจิ  (Yamauchi-shi) เป็นตระกูลที่ปกครองเหนือแคว้นศักดินาโทซะ ซึ่งทอดยาวไปทางใต้ของเกาะชิโกกุ 
ซึ่งแคว้นศักดินาแห่งนี้ได้ถูกมอบให้กับตระกูลในปี 1600 ภายหลังจากที่ยามาอูจิ คาซูโตโยะ นำทัพภายใต้โทกูงาวะ อิเอยาซุ ที่ยุทธการที่เซกิงาฮาระ ตระกูลยังคงจงรักภักดีต่อตระกูลโทกูงาวะกระทั่งก่อนถูกโค่นล้มในปี 1868 ไม่นาน ผู้นำตระกูลในเวลานั้น ยามาอูจิ โทโยชิเงะ กลายเป็นเจ้าชายของจังหวัดโคชิ ที่ตั้งขึ้นใหม่ภายใต้การปกครองของราชสำนัก

**สมาชิก**
 ยามาอูจิ คาซูโตโยะ- ยามาอูจิ ทาดาโยชิ- ยามาอูจิ ทาดาโตโยะ- ยามาอูจิ โทโยชิเงะ

**อ้างอิง**
หมวดหมู่:ตระกูลยามาอูจิ
ยามาอูจิ
ลีกภูมิภาค ดิวิชัน 2 ฤดูกาล 2555

ลีกภูมิภาค ดิวิชั่น 2 หรือที่รู้จักในชื่อ เอไอเอส ลีกภูมิภาค ดิวิชั่น 2 ประจำฤดูกาล 2555 เป็นการแข่งขันฟุตบอลลีกระดับที่ 3 ของประเทศไทย โดยจัดแบ่งการแข่งขันเป็น 5 ลีกตามภูมิภาค เพื่อความสะดวกในการเดินทางแข่งขันของแต่ละสโมสร และเป็นการกระจายการแข่งขันฟุตบอลไปทั่วประเทศ โดยจะคัดเลือกทีมชนะเลิศและรองชนะเลิศของแต่ละภูมิภาค เพื่อให้ได้ 12 สโมสร มาแข่งในระบบลีกอีกครั้ง โดยอันดับที่ 1-4 จะได้เลื่อนชั้นไปสู่ ลีก ดิวิชั่น 1

**ลีกภูมิภาค ภาคเหนือ**

**สโมสร**

**ตารางคะแนน**
แก้ไขล่าสุด วันเสาร์ที่ 27 ตุลาคม พ.ศ. 2555

**ลีกภูมิภาค ภาคตะวันออกเฉียงเหนือ**

**สโมสร**

**ตารางคะแนน**
แก้ไขล่าสุด วันเสาร์ที่ 27 ตุลาคม พ.ศ. 2555

**ลีกภูมิภาค ภาคกลางและภาคตะวันออก**

**สโมสร**

**ตารางคะแนน**
แก้ไขล่าสุด 27 ตุลาคม พ.ศ. 2555

**ลีกภูมิภาค กรุงเทพและปริมณฑล**

**สโมสร**

**ตารางคะแนน**
แก้ไขล่าสุด วันเสาร์ที่ 27 ตุลาคม พ.ศ. 2555

**ลีกภูมิภาค ภาคใต้**

**สโมสร**

**ตารางคะแนน**
แก้ไขล่าสุด วันอาทิตย์ที่ 4 มิถุนายน พ.ศ. 2555

**ลีกภูมิภาค ดิวิชั่น 2 รอบ แชมเปี้ยนส์ ลีก**
ลีกภูมิภาค ดิวิชัน 2 รอบแชมเปี้ยนส์ ลีก โดยจะคัดเลือกทีมชนะเลิศและรองชนะเลิศของแต่ละภูมิภาคเป็น 10 ทีม รวมกับทีมอันดับ 3 ของทุกภูมิภาคที่มีคะแนนสูงสุดอีก 2 ทีม เพื่อให้ได้ 12 สโมสร และ แบ่งการแข่งขันเป็น 2 กลุ่ม กลุ่มละ 6 ทีม และคัดเอาที่1และ2ของแต่ละกลุ่มรวม 4 ทีม เพื่อได้เลื่อนชั้นไปสู่ดิวิชัน 1

**สโมสร กลุ่ม A**
ดูเพิ่มเติม ลีกภูมิภาค ดิวิชั่น 2 2555 รอบ แชมเปี้ยนส์ ลีก กลุ่ม A

**ตารางคะแนน กลุ่ม A**
ทีม กลุ่ม A ที่ได้เลื่อนชั้นขึ้นไปเล่นไทยแลนด์ดิวิชั่น 1ในฤดูกาลหน้า

**กลุ่ม B**
ดูเพิ่มเติม ลีกภูมิภาค ดิวิชั่น 2 2555 รอบ แชมเปี้ยนส์ ลีก กลุ่ม B

**ตารางคะแนน กลุ่ม B**
ทีม กลุ่ม B ที่ได้เลื่อนชั้นขึ้นไปเล่นไทยแลนด์ดิวิชั่น 1ในฤดูกาลหน้า

**รอบชิงชนะเลิศ**

**ดูเพิ่ม**
 ไทยพรีเมียร์ลีก ฤดูกาล 2555- ไทยลีกดิวิชัน 1 ฤดูกาล 2555- มูลนิธิไทยคม เอฟเอคัพ 2555- โตโยต้า ลีกคัพ 2555

หมวดหมู่:การแข่งขันฟุตบอลในประเทศไทย
หมวดหมู่:ไทยลีก 4 แบ่งตามฤดูกาล
หมวดหมู่:ประเทศไทยในปี พ.ศ. 2555
เจ้าพระยามหินทรศักดิ์ธำรง (เพ็ง เพ็ญกุล)

เจ้าพระยามหินทรศักดิ์ธำรง มีนามเดิมว่า เพ็ง เป็นเป็นข้าราชการชาวไทย เป็นต้นสกุลเพ็ญกุล ผู้ก่อตั้งโรงละครอย่างตะวันตกโดยใช้ชื่อว่า ปรินซ์เธียร์เตอร์ (Prince Theatre) และการริเริ่มแสดงละครโดยเก็บค่าชม

**ประวัติ**
เจ้าพระยามหินทรศักดิ์ธำรง มีนามเดิมว่า วันเพ็ญ เพราะเกิดในวันเพ็ญเดือน 6 ปีมะเส็ง เวลายามหนึ่ง ตรงกับวันที่ 16 พฤษภาคม พ.ศ. 2364 ภายหลังเรียกเพียงโดยย่อว่าเพ็ง เป็นบุตรของหลวงจินดาพิจิตร (ด้วง) เพ็งมีพี่น้องอีกสี่คน ตนเองเป็นคนสุดท้อง ได้เป็นศิษย์ร่วมสำนักกับเจ้าฟ้ามงกุฎที่อารามสมเด็จพระพุทธโฆษาจารย์ (ขุน) ต่อมาเจ้าฟ้ามงกุฎทรงขอรับไปเลี้ยงและทรงออกนามว่า "พ่อเพ็ง" ครั้นเสด็จทรงราชย์เป็นพระบาทสมเด็จพระจอมเกล้าเจ้าอยู่หัวแล้ว โปรดให้เพ็งเป็นหัวหมื่นมหาดเล็กที่ตำแหน่ง เจ้าหมื่นสรรเพธภักดี 
ต่อมาภายหลังทำสนธิสัญญาเบาว์ริงแล้ว พระบาทสมเด็จพระจอมเกล้าเจ้าอยู่หัวโปรดให้มีคณะทูตไปเจริญสัมพันธไมตรียังสหราชอาณาจักร เจ้าหมื่นสรรเพธภักดีเป็นอุปทูต เมื่อกลับคืนมายังกรุงเทพมหานครแล้ว จึงโปรดเลื่อนเจ้าหมื่นสรรเพธภักดีเป็นพระบุรุษรัตนราชวัลลภ ในคราวที่พระองค์ประชวรใกล้จะสิ้นนั้น พระบุรุษรัตนราชวัลลภก็ได้เฝ้าดูพระราชหฤทัยด้วย
ครั้นพระบาทสมเด็จพระจุลจอมเกล้าเจ้าอยู่หัวเสวยราชย์เป็นรัชกาลถัดมา ก็โปรดให้พระบุรุษรัตนราชวัลลภเป็นสมุหพระสุรัสวดีที่บรรดาศักดิ์พระยาราชสุภาวดี และในวันที่ 4 ธันวาคม พ.ศ. 2417 ก็รับสถาปนาเป็นเจ้าพระยามหินทรศักดิธำรง สกูลวงศ์อรเอกดิเรกยศ มธุรพจนสุนทรธรรมยุติยานุวัติ บุรุษรัตนทุวาธิราชนิกรวรยุคลบาท บรมนาถสวามิภักดิสนิท วิสิฐคุณศรีรัตนธาดา อภัยพิริยบรากรมพาหุ มีสถานะเทียบเท่าสมุหนายก แต่ว่าการกรมพระสุรัสวดีอย่างเดิม
เจ้าพระยามหินทรศักดิ์ธำรง ถึงแก่อสัญกรรมเมื่อวันที่ 2 มกราคม พ.ศ. 2437 ได้รับพระราชทานเพลิงศพเมื่อวันที่ 8 มีนาคม พ.ศ. 2438 ณ วัดเทพศิรินทราวาสราชวรวิหาร

**เครื่องราชอิสริยาภรณ์**
 ปี=2417- 2425

**อ้างอิง**
หมวดหมู่:บรรดาศักดิ์ชั้นเจ้าพระยา
หมวดหมู่:องคมนตรีในรัชกาลที่ 5
หมวดหมู่:สกุลเพ็ญกุล
หมวดหมู่:ขุนนางในสมัยกรุงรัตนโกสินทร์
สถาบันเพื่อการยุติธรรมแห่งประเทศไทย (องค์การมหาชน)

สถาบันเพื่อการยุติธรรมแห่งประเทศไทย (องค์การมหาชน) (Thailand Institute of Justice (Public Organization)) เป็นสถาบันที่ได้จัดตั้งตามพระราชกฤษฎีกาจัดตั้งสถาบันเพื่อการยุติธรรมแห่งประเทศไทย (องค์การมหาชน) พ.ศ. 2554  เมื่อวันที่ 13 มิถุนายน พ.ศ. 2554 ภารกิจสำคัญของ TIJ คือ การส่งเสริมให้เกิดการอนุวัติ “ข้อกำหนดกรุงเทพ” หรือข้อกำหนดสหประชาชาติว่าด้วยการปฏิบัติต่อผู้ต้องขังหญิงและมาตรการที่ไม่ใช่การคุมขังสำหรับผู้กระทำความผิดหญิง (The Bangkok Rules) รวมถึงส่งเสริมมาตรฐานสหประชาชาติอื่นๆ ที่เกี่ยวข้อง โดยเฉพาะด้านเด็กและสตรีในกระบวนการยุติธรรม อีกทั้งยังทำหน้าที่ขับเคลื่อนประเด็นสำคัญต่างๆ ในเวทีระหว่างประเทศ เช่น หลักนิติธรรม การพัฒนา สิทธิมนุษยชน สันติภาพ และความมั่นคง ปัจจุบันศาสตราจารย์พิเศษ ดร. กิตติพงษ์ กิตยารักษ์ เป็นประธานกรรมการ

**ประวัติ**
สถาบันเพื่อการยุติธรรมแห่งประเทศไทย ตั้งขึ้นมาจากโครงการ ELFI (enhancing lives of female inmates project) ในสังกัดสำนักงานกิจการยุติธรรม กระทรวงยุติธรรม ซึ่งเป็นโครงการในพระราชดำริของ สมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา ซึ่งเล็งเห็นถึงความสำคัญเกี่ยวกับความอ่อนไหวทางเพศชาย–หญิงของผู้ถูกคุมขังในเรือนจำ พระองค์จึงได้ริเริ่มโครงการดังกล่าวขึ้นมาเพื่อยกระดับคุณภาพชีวิตของผู้ต้องขังหญิงในเรือนจำซึ่งกลุ่มผู้ต้องขังหญิงเปรียบเสมือนกลุ่มบุคคลที่ถูกลืมจากสังคมเนื่องจากมีจำนวนที่น้อย โดยพระองค์ภาได้ร่วมกับคณะผู้เชี่ยวชาญทางกฎหมาย และกลุ่มสิทธิมนุษยชนในการร่างกฎการปฏิบัติต่อผู้ต้องขังหญิง และมาตรการที่มิใช่การคุมขังสำหรับผู้กระทำผิดหญิงขึ้น และในท้ายที่สุดพระองค์ได้ทรงผลักดันกฎการปฏิบัติกล่าวนี้จนประสบความสำเร็จ ก้าวขึ้นไปสู่เวทีระดับโลกและได้รับความยอมรับจากสหประชาติในชื่อที่เรียกว่า ข้อกำหนดกรุงเทพ (The Bangkok Rules)
นอกจากนี้ TIJ ยังได้รับการยอมรับในระดับนานาชาติในฐานะหน่วยงานที่มีความเป็นเลิศด้านการวิจัยและมีศักยภาพด้านการป้องกันอาชญากรรม การพัฒนากระบวนการยุติธรรมทางอาญา และส่งเสริมหลักนิติธรรม โดยในวันที่ 24 พฤษภาคม 2559 สำนักงานว่าด้วยยาเสพติดและอาชญากรรมแห่งสหประชาชาติ (United Nations Office on Drugs and Crime – UNODC) ได้รับรองสถานะให้ TIJ เป็นสถาบันเครือข่ายแผนงานสหประชาชาติด้านการป้องกันอาชญากรรมและความยุติธรรมทางอาญา (United Nations Programme Network Institutes – PNIs) โดยเป็นสถาบัน PNI ลำดับที่ 18 ของโลก และเป็นสถาบันแรกของภูมิภาคเอเชียตะวันออกเฉียงใต้ที่ได้เข้าร่วมเป็นสมาชิกของ PNI
ต่อมาในวันพฤหัสบดีที่ 16 ธันวาคม ปี พ.ศ. 2564 ราชกิจจานุเบกษาได้เผยแพร่ พระราชกฤษฎีกาจัดตั้งสถาบันเพื่อการยุติธรรมแห่งประเทศไทย (องค์การมหาชน) พ.ศ. ๒๕๖๔ ขึ้นแทนที่พระราชกฤษฎีกาฉบับเดิมที่ถูกยกเลิกไปโดยให้มีผลบังคับใช้นับแต่วันถัดจากวันประกาศในราชกิจจานุเบกษาคือในวันศุกร์ที่ 17 ธันวาคม ปี พ.ศ. 2564

**อ้างอิง**
หมวดหมู่:กระทรวงยุติธรรม
หมวดหมู่:องค์การมหาชน
หมวดหมู่:องค์การที่ก่อตั้งในปี พ.ศ. 2554
หมวดหมู่:หน่วยงานของรัฐบาลไทยในเขตปทุมวัน
คองกา

คองกา
คองกา (conga) หรือ ตุมบาโดรา (tumbadora) เป็นเครื่องดนตรีประเภทกลองจากคิวบา มีพื้นฐานมาจากกลองมาคูทาที่พัฒนามาจากแอฟริกา เป็นกลองทรงสูง ขึงหนังหน้าเดียว ใช้ตีด้วยนิ้วสี่นิ้ว และด้วยฝ่ามือ ที่กลางผืนหนัง และที่ขอบ ปัจจุบันกลองคองกาเป็นเครื่องดนตรีมาตรฐานสำหรับดนตรีละติน ซึ่งรวมไปถึงซัลซา รุมบา เมอแรงเก และเร็กเก (หลายครั้งที่กลองชนิดนี้ถูกใช้เคาะผสมกับดนตรีแนวดิสโก้ ฟังก์ ป็อบ นูแจ๊ส สกา ฯลฯ) วงดนตรีในประเทศไทยที่นำคองกาไปเล่น เช่น เครสเชนโด้ คาราบาว เป็นต้น
กลองคองกาในอดีต ทำจากท่อนไม้ขุด ปัจจุบันทำด้วยไม้อัดแผ่นดัดโค้ง หรือไฟเบอร์กลาส ปรับความตึงของหนังกลองด้วยการขันสกรู ในการเล่นจะใช้กลองตั้งแต่สอง ถึง สี่ ตัว
กลองคองกา มีหลายขนาด มีชื่อเรียกต่างกัน ดังนี้- ซูเปอร์ทุมบา (supertumba) ขนาดใหญ่ที่สุด มีเส้นผ่านศูนย์กลาง 14 นิ้ว (35.5 cm)- ทุมบา (tumba) มีเส้นผ่านศูนย์กลาง 12 ถึง 12.5 นิ้ว (30.5 - 31.8 cm)- คองกา (conga) มีเส้นผ่านศูนย์กลาง 11.5 ถึว 12 นิ้ว (29.2 - 30.5 cm)- ควินโต (quinto) มีเส้นผ่านศูนย์กลาง 11 นิ้ว (28 cm)- เรควินโต (requinto) มีเส้นผ่านศูนย์กลางน้อยกว่า 10 นิ้ว (24.8 cm)- ริคาร์โด (ricardo) มีขนาดเล็กที่สุด มีเส้นผ่านศูนย์กลาง 9 นิ้ว (22.9 cm)

**แหล่งข้อมูลอื่น**
  Instruments date=2016-03-14 .-  Introduction to the Conga Drum date=2008-02-06  at the  Drum Dojo date=2008-10-07 .- Plans to  build your own conga drum.-  online community for conga and other world percussion date=2008-08-27 - http://www.nolanwarden.com/Conga_Drum_History(Warden).pdf - Information on the Origin of Congas and other facts.-  Percussion Conga Anatomy date=2012-03-19 .
หมวดหมู่:กลอง
บองโก

บองโก (bongó) เป็นเครื่องดนตรีประเภทกลองจากคิวบา  เป็นกลองขนาดเล็ก ขึงหนังกลองหน้าเดียว ประกอบด้วยกลองสองตัวยึดตึดกัน กลองลูกใหญ่มีชื่อในภาษาสเปนว่า "เอมบรา" (hembra, ตัวเมีย) ลูกเล็กมีชื่อว่า "มาโช" (macho, ตัวผู้) ใช้เคาะด้วยนิ้ว หรือไม้กลอง (ผู้เล่นส่วนใหญ่จะนิยมเคาะด้วยมือ) มักถูกใช้เคาะผสมกับกลองคองกา เพื่อแต่งเติมสีสันให้กับเสียงเพลง เครื่องเคาะรูปแบบนี้ มักถูกพบเห็นได้ในคอนเสิร์ตเพลงแนว ละติน รวมไปถึง คอนเสิร์ตเพลงแนว ดิสโก้ , โซล , ฟังค์ , แจ๊ส ,  ป็อบร็อค , เร้กเก้ , สกา ในบางครั้ง สำหรับในประเทศไทย บองโก ยังถูกนำไปเคาะผสมกับเพลงเพื่อชีวิต และเพลงลูกทุ่ง อีกด้วย

**แหล่งข้อมูลอื่น**
 Bongo Mania article- Collection of Bongo Videosfix-attempted=yes - Worldwide Bongo Group- the Rhythmweb Bongo Page date=2006-05-08 
หมวดหมู่:กลอง
การค้ำประกัน

การค้ำประกัน หมายถึงการประกันการชำระหนี้ด้วยบุคคลอันเป็นสัญญาประเภทหนึ่ง ซึ่งบุคคลอื่นนอกเหนือจากเจ้าหนี้และลูกหนี้ยอมตกลงกับเจ้าหนี้ว่าหากลูกหนี้ ไม่ชำระหนี้ ตนจะยอมชำระหนี้ให้เจ้าหนี้ เป็นการเอาความน่าเชื่อถือหรือความมีฐานะทางการเงินของตนเองเข้าประกันจะชำระหนี้ให้ บุคคลนี้เรียกว่า “ผู้ค้ำประกัน” ในทางกฎหมาย ผู้ค้ำประกันหมายถึง  "บุคคลหนึ่งที่ยอมรับที่จะชำระหนี้แทนอีกบุคคล หากบุคคลนั้นไม่ชำระหนี้ให้แก่เจ้าหนี้"url-status=dead 

**ขอบเขต**
  ผู้ค้ำประกันสามารถกำหนดระยะเวลา และ จำนวนเงินการค้ำประกันในหนังสือสัญญาว่าจะรับผิดชอบหนี้เท่าไร โดยไม่มีการคิดดอกเบี้ย-  เมื่อลูกหนี้มีการผิดนัดชำระ หรือ ไม่ยอมชำระหนี้ สถาบันการเงินต้องแจ้งหรือมีหนังสือชี้แจงให้ผู้ค้ำประกันทราบก่อน อย่างน้อย 60 วันก่อนการทวงหนี้กับผู้ค้ำประกัน-  การทวงหนี้ต้องทำตามกระบวนการทางกฎหมายกับลูกหนี้จนถึงที่สุดก่อนเท่านั้น จึงจะสามารถมาทวงหนี้กับผู้ค้ำประกัน-  หากลูกหนี้มีการประนอมหนี้ ยืดระยะเวลา หรือ ปรับโครงสร้างหนี้ ผู้ค้ำประกัน ถือว่าพ้นสภาพการเป็นผู้ค้ำประกันโดยสิ้นเชิง
ค้ำประกัน อาจเป็นหนี้ไม่รู้ตัวfix-attempted=yes 

**การพ้นความรับผิดชอบ**
 เจ้าหนี้ผ่อนเวลาให้แก่ลูกหนี้ คือถ้าได้กำหนดวันชำระหนี้ไว้แน่นอนแล้ว เจ้าหนี้ยืดเวลาออก ผู้ค้ำประกันก็สิ้นสภาพการเป็น- เมื่อหนี้ของลูกหนี้ถึงกำหนดชำระแล้ว ผู้ค้ำประกันเอาเงินไปชำระแก่เจ้าหนี้ไว้แน่นอนแล้ว แต่เจ้าหนี้ไม่ยอมรับโดยไม่มีเหตุอันจะอ้างกฎหมายได้ ผู้ค้ำประกันก็หลุดพ้นจากความรับผิดเช่นเดียวกัน ค้ำประกัน ให้ใคร ต้องรู้ไว้ก่อนเซ็น

**สิทธิของผู้ค้ำประกัน == - ผู้ค้ำประกันมีสิทธิขอให้เจ้าหนี้เรียกให้ลูกหนี้ชำระหนี้ก่อน เว้นแต่ลูกหนี้ตกเป็นคนล้มละลาย หรือไม่ปรากฏว่าอยู่ที่ใดในราชอาณาจักร- ถ้าผู้ค้ำประกันพิสูจน์ได้ว่าลูกหนี้มีทางที่จะชำระหนี้ได้ และการที่จะบังคับให้ลูกหนี้ชำระหนี้จะไม่เป็นการยาก เจ้าหนี้ต้องบังคับการชำระหนี้เอาจากทรัพย์สินของลูกหนี้ก่อน ซึ่งเป็นกรณีที่ลูกหนี้และผู้ค้ำประกันถูกฟ้องคดีต่อศาลเป็นคดีเดียวกัน ถ้าเจ้าหนี้ฟ้องเฉพาะผู้ค้ำประกันโดยไม่ได้ฟ้องลูกหนี้ด้วย ผู้ค้ำประกันจะเกี่ยงให้เจ้าหนี้ไปบังคับชำระหนี้จากลูกหนี้ก่อนไม่ได้เพราะลูกหนี้เป็นบุคคลนอกคดี- ถ้าเจ้าหนี้ยึดถือทรัพย์สินอย่างอื่นของลูกหนี้ไว้เป็นประกัน  เมื่อผู้ค้ำประกันร้องขอ เจ้าหนี้จะต้องให้ชำระหนี้เอาจากทรัพย์ซึ่งเป็นประกันนั้นก่อน   การยึดถือทรัพย์ของลูกหนี้ไว้เป็นประกันนั้นจะมีขึ้นก่อนหรือหลังการทำสัญญาค้ำประกันก็ได้    แต่หากทรัพย์สินดังกล่าวเป็นของบุคคลภายนอกผู้ค้ำประกันจะร้องขอให้เจ้าหนี้เอาชำระหนี้จาก

**ดูเพิ่ม**
 หลักประกัน
หมวดหมู่:คำศัพท์กฎหมาย
ทูลลามอร์

ทูลลามอร์ (Tullamore; ไอริช:Tulach Mhór) เป็นเมืองในประเทศไอร์แลนด์ อยู่ในมณฑลออฟฟาลี ทางตอนกลางของประเทศ มีประชากรประมาณ 10900 คน
หมวดหมู่:เมืองในประเทศไอร์แลนด์